
Us em Guggehürli. 


M. etenert, 's Schwäbelpfyffli Ill. 


* * 


Us em Guggehürli,! 

Uf em Letzimürli 

Und am Allmedfüürli, 
Lo'n i 's Pfyffli goh. 

's weißt vo alte Gſchichte, 
Vom Liebha und Schlo, 
's wett vo Nüem brichte 
Und dr liebſt das Froh. 


's Guggerli im Zytli, 

Und im Härz vom Brütli, 
D' Stimm vo jedrem Chrüttli, 
Wend durs Pfyffli goh. 

As ſpilt Alls dounne. 

Au wie noundno 

J da Schatte d' Sunne 

Glych mag wider ko. 


* * 


's Liedli. 


Mys Liedli, ſäg, wo witt au hi? 
Dur's Schwyzerländli us und i, 
Zue guetufgleite Lüte. 

's wird wohl äs Schybli umeha, 
Und öppen äs blos Augli dra, 
Wo üſereim cha düte. 


Wil au zue's Nochbers Bethli goh. 
As briegged und äs ſinnt ehm no. 
Vilichter chan is tröiſte. 

J wil dur's Land vo Hus zue Hus. 
J ſtäuke d' Surimugge drus; 

Vil chly, wän nüd die gröißte. 


J goh um d'Chind am grüene Rai; 
Zuem Müetterli, wo no ſym Mai 
Verliſt die alte Zyte. 

J zieh raiuf, i zieh raiab; 

Au öppe uf ne's Bättlergrab, 

As Finkli a dr Syte. 

Wett gäre au i d'Wyti furt, 

Wär nüd ums Schwyzerbiet ä Gurt, 
A Mur für myni Fäkli. 

Si täted mi det chuum verſtoh; 
Und 's tuet mer's, chani hie umgoh 
As wien äs Sunnefläkli. 


Macht d' Sunne ännevür am Gmür 
Aſiä äs helleſchlündigs Füür, 

A Gſang dur d'Wält dr Fahne, 
Mys Lied, wän's mit dr Lärch ufftoht, 
Cha's au vom Bärg wie's Obedrot, 
Fryteuff goh und wytane. 


Lanzigliedli. 


1. 's Rorbrüfteli.” 


Heijuppedihee! 

's hät Schnürpfli im Schnee. 
Es obered ſcho. 

Wil 's Fäkli lo goh. 


J ſpile's ſe lys 

Wie 's Bächli im De. 

Wie d' Tröpfli, wän's föhnt, 
Vom Aſt abegönd. 


Heijuppedihee! 

Es gruened im Schnee. 
Dis Farbe chönd no; 
Lönd d' Freude umgoh. 


2. Es ſunnt. 


Es ſunnt, es ſunnt! 

Der Lanzig chunnt 

Mit allerhandvür Maie. 

Und obevür die warmme Wind 
Und unnevür die armme Chind, 
Fönd eis a ringelreihe. 


Es hät nu gſchnyt 

Vor churzer Zyt. 

Keis Liedli iſt meh gange. 

Und jetz iſt allsei Glogge hüt. 
Die wyße Wülchli und au d'Lüt 
Gönd wie uf Fahneſtange. 


Chönd all harby 

Und zeiged i 

Wie d' Blueme, ohni Larve! 

Wie d' Byli wemmer is verſtoh, 
Und handihand wie d'Chind umgoh 
Ufs Lanzigs nüer Harffe. 


3. 's Gaderöiteli.“ 


Dur d'Abni grueneds was's verlyt. 

D' Wält blüemt fi wien äs Pfeiſterbritt. 
He, hät dr Lanzig gſait, 's iſt Zyt! 
Und chehrt dr ſchneewyß Flade. 

Jetz, meini, rohdt me 's Fäkli eis! 
Glyeiniſt goht's uf d'Hochſigreis 
Sälbander ume Gade. 


Wer ſtoht jetz i der Gadetür, 

Und räuft* äs wien äs Allmedfüür? 
Mein d'Härzli wärded billig hür. 

's Marieli git's fürſuſtig. 
Heijuppedihee, im Flug um d' Schür! 
Und uſſevür und innevür 

Goht's wider einiſt luſtig. 


* * 


4. 's Fäkli. 


Jetz wil dr Lanzig widercho. 

Wie hät dr Föihn üb'rei äs Grum! 
Eis Bächli lauft im andre no 

Und ſait: Mer wend i d'Fröndi, chum! 


Au 's Schnäggli tuet ſys Türli uf: 
Seh, beited? nu, i chume mit! 

Nei, bhüetiß, du häſt z'churze Schnuf, 
Meint 's Spätzli uf em Pfeiſterbritt. 


He, 's merkt halt jeders Fäkli hür, 
Hät 's Muettergottestierli gſait, 
Wän uße nüd, ſe innevür! 

Hät 's tupfed Rökli vone trait. 


X 
* 


F. Blueſt. 


Dr Winter iſt ume, 
Und d'Blueme find do; 
Die gälbe, die rote. 
Und ihre ſüeß Ote 

Hät alls überno. 


Die gleitige Byli 

Gönd allewyl dri. 

Und d' Fraue und d'Chinde 
Tüend Maie drus winde, 
Und ſinged derby. 


Dr Baum vor em Pfeiſter 
Iſt ſchneechrydewyß. 

Und d' Vögeli ſpringed 
Driinne und ſinged, 

Es ſyg 's Parädys. 


Und wieni äs Blüeſtli 
Dervo luege a, 

Sen iſch mer am Morge, 
Im Chelchli verborge 
Müeß's au Liedli ha. 


. * 


10 


6. 's Blomöiſeli.“ 


's iſt Lanzig, Lanzig, Lanzig! 
Es ſait's jeddwedre Tag. 

's Fyfälterli höichobe, 

Und 's Müsli undrem Hag. 
's iſt Lanzig, Lanzig, Lanzig! 
's iſt tanzig, tanzig, tanzig! 


's iſt Lanzig, Lanzig, Lanzig! 
Liebs Gſpüsli, chum mer, chum! 
Viltuſed nüi Blettli 

Gygampfed um und um. 

's iſt Lanzig, Lanzig, Lanzig! 

's iſt tanzig, tanzig, tanzig! 


's iſt Lanzig, Lanzig, Lanzig! 
Mys Gwändli iſt au nü. 
Vo ſyne Fäderlene 

Nüd eis cha rüebig' ſy. 

's iſt Lanzig, Lanzig, Lanzig! 
's iſt tanzig, tanzig, tanzig! 


N N 

Lanzig 1. 


Wäns Lanzig wird dur Bärg und Tal, 
Wänd d' Schwälmeli chönd wider hei 
Suecht 's Härz üb'rei ä Widerhal, 


Und 's iſt ſchier gwüß, 's ſyg nüd ällei. 


Und 's gäb jetz neimewo A Stell, 
Wo für äs blüehi allseis Gfell. 


Wäns afot ſunne was's verlyt, 
Wäns nümme höire tage wil, 

Se dänkt me, jetz ſyg's nümme wyt, 
Jetz chäm me äntli doch as Zil. 

As ligg gwüß ännevür am See, 


Mi chön ehm ſcho i d'pfeiſter gſeh. 


Und wän ſi jeders Raindli blüemt, 
Wän 's Vögeli lot d' Stimm lo goh, 
Und Tag und Nacht ſy Liebſti rüehmt, 
Iſch eim, 's chö niemeh anderſt cho, 
Und 's heig eim nu nie niemert gſait, 
As jedre Döirhag Roſe trait. 


* * 

Lanzig II. 


Marieli, tue dys Schybli uf! 

Es ſunned zringelume. 

Dr Föihn chunt ſcho dur d' Gaß duruf 
Dr Schnee cho uſeflume. 


Dr Nochber hänkt ſys Vögeli 
Ob d'Granie vors Pfeiſter. 

Und wo me luegt, dorfus und i, 
Sind d'Schaliſy ſcho Meiſter. 


Und d' Sunne chunt bis teuff is Hus 
Und bis i d'Cchuchi ine. 

Si tuet zuem Chupfergeltli us, 
Zuem Chelleli us ſchyne. 


Jetz ſitz as Pfeiſterli, liebs Chind! 
Nim d'Höiggledes is Händli, 

Und las is Land dys Gſichtli gſchwind 
Eis goh wie 's Schwyzerfähndli. 


Und wer am Schybli duregoht 
Gwahrt weideli dys Zeije. 

Ar gſeht ſys Färbli, wyß und rot, 
Und cha ſi wider freue. 


Lanzig I. 


's Blueſt bricht a allne Egge us; 
D'Wält cha's nu nümme faſſe. 

Und 's Land iſt allsei Bluemeſtruß. 
Mi ſchmökt ã dur all Gaſſe. 

Und tuet äs Mürli nu ſe hert, 

Mi weißt nüd was im Chlekli chymt. 
Und wie fi au dr Döirhag wehrt, 
Bis more hend A d'Lüft bikehrt, 

Sy rote Glöggli überſtimmt. 


Und Sorge har und Sorge hi, 

Jetz hört me Chummer byge. 

's müend Muſikante i mer ſy, 

Si ſtimmed ämel d'Gyge. 

Und loſ mer au, äs ganzes Ghüt 

Alt Hoffnige ſind wider jung. 

Si ſäged: Jetz chunt üſ'ri Zyt, 

Dr Lanzig iſt Tanzſchänker hüt, 

Was gilt's, hür groted is dr Sprung! 


* * 


Igänts Lanzig. 


Es gruened dur d' Möiſer, 
Es gruened um d' Rai. 

's cha nümme lang duure, 
Se chunt allerlei. 
Schneeglöggli, Märzblüemli, 
Zilande“ derzue. 

Und 's Marielis Gärtli 
Wil ſi au ſcho uftue. 


Im Härz, i ſym Gärtli, 
Was wil dã det cho? 

Die erſte par Schmützli; 
Viltuſed chönd no. 

Beit nu nu äs Wyli: 
Wie 's Röisli vom Gſims 
Luegt eis us em Müli. 
Dä rohdt di und nimm's! 

Lärche und Lieder. 


Die erſte Blueme um ä Rai, 

Si ſimmer wien äs Fäſtli. 

Was i eim chymt, goht uf wie 's Gras 
Und 's Härz lyt dri wie 's Näſtli. 

Und 's iſt nu all Johr aſe gſy: 

's hät wider jungi Lärchli dri. 


Es wird jo wider z'Herbſte cho. 
Gwüß iſch, as 's Gras mueß dore, 
As d'Lärchli, ſamt dä Liedlene 
Weiß Gott wie, gönd verlore. 

Cha ſy, eis cha nu lang umgoh, 
Und macht äſiä!“ äs Gſichtli froh. 


Cha ſy, äs Liedli hät ä Seel, 

Wo wien ä Bluem mueß chyme. 
Und 's lot ſi in ne ſtille Grund 
Mit alle ſyne Ryme. 

Und wie dr Mai ſy Lieder ſpilt, 
Hät's au ſys Chelchli wider gfüllt. 

Bo. 


1. Mai. 


Es iſt ſcho wider erſte Mai, 

Und d' Ankebluemetsieli!! 

Trait's über d'Matte us und Rai. 
All Gaſſe ſind voll Chindegſchrei; 
Und Fyrtig iſches überei. 


D'Lüt glaubed an ne beſſri Zyt. 
Si gſehnd's a jedrem Vyäli. 

Si ſyged, ſäged'ſ, blöier!? hüt. 
Au gſäch me hür wie nie ſe wyt. 
D' Wält lueg eim a wie Ankebrüt. 


Au mir iſt 's Läbe nüd vertleidt. 
J true jedrem Zeijeli 

Wo öppis vo Grotwätter!“ fait. 

J glaube au, 's wärd guet ustrait, 
Was hür dr Mai i d' ili leit. 


Sött einewäg äs Näſt vorcho, 
Wo's dinne hät Nachthüeli, 

Se wemmer ſ' au am Läbe lo. 
Die gäligſt Sunne“ luf eim no, 
Gäb's nüd au Schatte neimewo. 


N * 

M. Lienert, 's Schwäbelpfyffli III. 


's Hüsli am Sunnerai. 


Mys Hüsli ſtoht am Sunnerai. 
Und was voruße wil umgoh 
Chönd d'pfeiſterli driine loh. 
Und wird ä Rägeboge 

Dä Höichene nozoge, 

Ar glänzt im Ofetürli, 

As wien äs gſpreggleds Füürli. 


Mys Hüsli ſtoht am Sunnerai. 
Es flügt keis Vögeli verby, 

As lot vom Fäkli dri ä Schy. 
Dur d'Heg äs jeders Röisli, 

As ſchickt is us ſym Schöißli 
A guete Gſchmack dur d' Schybli 
Bis höich is Guggusſtübli. 


Mys Hüsli ſtoht am Sunnerai. 

Cha drus my Auge wyt lo goh. 

Se wyt as d' Nacht d' Milchſtroß, die blo; 
Dr Tag, dr guldi Brunne! 

Se wyt as d'Freud lot ſunne 

Durs Land, und 's Leid mueß rägne, 
Chönd alls my Auge ſägne. 


N * 

Lanzig uf dr Alp. 
(Ibergeriſch.) 


Im Lanzig gaht dr Schnee äwäg. 
Dä fänd fi d'Bäch a rohde. 

Si gumppid dur all Ruſe us, 
Und pürzlid eis i Bode. 


D' Härdmandli!' hindrem Noße le gand 
Verſchmäikt!“ gah vüre äigle: 

J mein, fi hänkid d' Sunne us, 

As d'Bächli ſo tüend gaigle. 


Jetz ghört me d'Lauene üb'rei 

J d'Tobel appetüfle. 

Und d'Munggels chömid us dr Hueb 
Echly cho vüreſchnüfle. 


Und 's gaht nid lang, rot Maie chönd 
Um d'Sytene!e cho zünde. 

Au d' Schwäbelpfyffli machid uf. 

Mi ghört ſ' mid alle Winde. 


Und ds Rosli tued ſys Schybli uf 
Und puſchelid ſys Müli. 
Dr Bärg nyt’s? für ne Gygebank, 
Und ds Täli für d'Tanzdili. 

N * 

D' Saite, 


J wett i hett ä Harpfe, Chind, 

Nüd blöiß äs Schwäbelpfyffli. 

J ſpilti wie dr Obedwind, 

Wo über d'Roſeſtuude chunt; 

J ſpilti wie die Heilig Nacht; 

Wie 's Muetteraug ufs Göifli ſunnt. 


J ſpilte ſi wie 's Waldecho, 

Wo i ſym guldne Näpfli 

Cha jedes Byliſtimmli fo: 

Wo's zähmol fyner umetrait, 

Und won eim 's Planglied zrugg is Gmüet 
As wien ä ſtille Juzer leit. 


Glych, wäni au kei Harpfe ha, 

's töint neimis i mer inne, 

's tüpft wie mit Sunneſtrahle dra. 
's find D’Fingerli vo dyner Seel, 
Wo d' Saite wüßed i mym Härz, 
Druf Himel ſpiled oder Hell. 


* * 

J 9’ Sunne, 


Wer gaged det im Sunneſchy, 
Und ſpreited us ſy Fäkli? 

Ha dänkt, es ſyg 's Fyfälterli. 

's vertuet's uf jedrem Fläkli, 

Wo etli Blueme zämeſtönd, 

Und ihres chüſtig Hung feil hend. 


Und uf em Üferherrgedschlee, 

Im rote Gampiftüehli, 

Gygampfed 's Frauetierli 

Und hät no Strümpf, no Schüehli. 
Jänu, äs dänkt, i ha dr Zyt 

J lo mer's einiſt wohlſy hüt. 


J mein, es ſumt ſi alls ächly, 

Und nutzt die heimli Sunne. 

He, öb ſy d'Wält durwärmme mag, 
Sen iſchi wider dunne. 

Chum, Schatz, wend au i d' Sunne goh, 
Dr Schatte chunt vo ſälber no. 

Lanzig und Herbſt. 


Mir gfalled Herbſt und Lanzigzyt; 

Wän ss Läbe chunt, wän's niderlyt. 

Schöin iſch, wän's chunt, wie 's Chind wo lacht, 
Und ſchöin, wän's goht, wie 's Chindli z'Nacht, 
Wän's ſtill vertnukt im Obedrot. 

Und niemer dänkt, wän's uferſtoht 

Im Maie, as's nüd blybe cha. 

De'Wält iſt voll Liecht; mi wärmmt fi dra, 

Und hät dä chline Freude no. 

Will's nogänts wider z'Herbſte cho, 

Gönd d' Spyre furt und chunt dr Bys, 

Stönd d'Roſe wider höich im Prys, 

Se freut eim jedre ſchöine Tag. 

Und hät's kei Blättli meh im Hag, 

Und nüd as ſtupfig Döire dra, 

Se luegt men ä verwundred a. 

Mi dänkt, wie chan au ſettigs ſy, 

As's z' Johr hät roti Röisli dri. 

Mi freut fi uf das Wunder ſcho. 

Mi weißt jo, 's mueß eim wider cho 

's ſchlönd jo fyeinift?! im ne Hus 

Im Winter Roſechnöpfli us, 

Und lächled übers Pfeiſterbritt. 

Gält, Trutli, räukſt! — Was macht's au hüt, 
Dys Chnöpfli? — Ja, ſe gſchweig mer's guet, 
Und gwahr äs andersmol dys Bluet! — 

Und jetz, i rede's nu ämol: 

's iſt eim im Herbſt und Lanzig wohl; 

Se wohl, as's üſereim cha ſy, 

Selang me gleichig?? iſt und fryl 

Und raindliab und raindliuf 

Iſt Herbſt und Lanzig. Gwahr dr Schnuf! 
Und lach dr ämel ſchöin dr Zyt! 

Zuem letzte Raindli iſch nüd wyt. 


* ** 

's Marannlis Glänggeli,” 


Wo iſt 's Marannli geſter hi? 
He, hinders Hus ufs Raindli. 
Was hät's dän au det obe to? 
As hät ſy Zupfe abeglo, 

As 's Dihrli nüd ſött vürecho. 


Was hät's dän au im Cihrli trait? 
Sys Glänggeli, das guldi. 

's heig's vo dr Gotte übercho. 

Sy Muetter wett ehm's nu nüd lo. 
's hät's hinderrugs is Oihrli to. 


Und was hät's au im Schöißli ka? 
A ganzi Arfle* Blueme. 

A Wüfch” find wie ſys Augli blo; 
Teil wie ſys Bäggli, eis Fürijo; 
Dys bleikt äs wie dr ufgänt Mo. 


Wemm hät's dän au die Blueme gräch? 
Sy Muetter ſait, i niem'rem. 

Sys Augli fait: Für all find ſ' do. 

Sys Bäggli: Tät au eine cho! 

Sys Glänggeli: 's müeßt heimli goh. 

's Ohreglänggeli. 


Es iſt mer, 's chö nüd ſchöiners gä, 
O Gſpüsli, as dys Oihrli, 

Wo drumm mit Spinnebeindlene 
Gönd um die guldne Hösirli. 

Und won äs guldis Glänggeli 

Dra hangt äs wien äs Tröpfli Tau 
Am Morged früeh am Röisli. 


Wie iſch dys Oihrli roſerot! 
Wie 's Hoſtedli vom Schnäggli. 
Und dra das guldi Glänggeli 
Wo glitzgered am Bäggli, 

Iſt ſchönner as wän's dimmered 
Im Obedrot äs Stärnli. 


Keis Nägeli am Pfeiſtergſims, 

Wo ſchöiner abehanged. 

Wie 's Stärnli iſch im Chindenaug, 
Wo nüd weißt no was's planged. 
's zeukt eim wie i dr nüe Wält 

Dr Schwyzer 's Heimedfähndli. 

Und ſchöin wie es Chaiſers Lüchter iſch 
J üſ're Chloſterchile. 

Wie 's Tröpfli im Sprützbrünneli, 
Wo nie wil höire ſpile. 

's zeukt eim wie 's Liechtli i dr Nacht, 
Wo gſpeiſted?' ob dä Möiſ're. 


O guldis Ohreglänggeli, 

Dym Glüßli mueß i noe! 

Es iſt mer wän i's nümme gſäch, 
D' Wält müeßt mer rätſch?' vergroe. 
Dr Tag well d' Sunne niemeh cho. 
Und au dr Vollmo i dr Nacht 
Syg blöiß äs Toteliechtli. 


* * 

Jümpferlimuſig. 
(Ibergeriſch.) 


's gid neime ä Muſig, fi gaht Tag und Nacht. 
All Stunde, Sekunde. Weiß nid wer ſi macht. 


Am Morged wän d' Sunne zum Tobel usſchlüft, 
Se gygid's vo guldene Böge dur d'Lüft. 


Wän d' Sunne um Mittag all Rufe uszündt, 
Se ghöri ä guldeni Glogge im Wind. 


Und lat ji dr Halbma?s dur d'Höchene us, 
Se ſpilt's wien äs guldis Trumpettli ums Hus. 


Und's iſt mer, wän's tſchätt'rid, as ds Dach ſchier verhyt, 
A guldige Trumme ſchlag: Maitli, 's iſt Zyt! 


* * 

Mai. 


Se gſeht me di hür wider, 
Chlys Sünneli am Rai, 

Du ſchynigs Ankeblüemli? 

Jo fryli, jo, 's iſt Mai. 

's Chind goht jo au no Strüße. 
Mi köirt's vor Freude guͤße. 
Sys Augli git ſchier Glüße;?“ 
Wyt ſchöiner 

As 's Füür im Marvelſtei. 


Fyfälterli, traiſt wider 

Dys Fäkli um ä Rai, 

Schöin wien ä Rägeboge? 

Jo fryli, jo, 's iſt Mai. 

Und 's Chind im blüemte Gwändli, 
As fäkled au durs Ländli. 

Sys munzigſt glächrid Zähndli 

Iſt ſchöiner 

As Bärg vo Hälffebei.““ 


X * 

Im Maie. 


Weißt du das Seeli, ſtill und blo? 

J ha di bi dym Händli gno, 

Und d' Seele find is armminarmm 

Is Blueſt, weiß Gott wie wyt, dervo. 


Stumm hemmer beited uf em Rai, 
Blöiß du und ich, im Mai, im Mai! 
Bis üſer Seele, härzahärz 

Und müed vom Glück, find wider hei. 


* * 

Jung. 
(Ibergeriſch.) 


Am Morged, wien äs z'maugles! chund, 
Und's chräjid i dr Tann, 

Wän's undereiniſt d'Wält usſunnt, 

Se ſchießt mer 's Wandere i ds Blued; 
A Fäd're wachſt mer us em Hued. 


Und 's iſt mer, müeß i d' Wyti gah; 
Ds Gfell beit mer neimewo. 

J müeß derfür bloß d' Faſſig ha: 
A Aimer für ne guldne Schatz, 
Zwoo Armme für ne liebe Fratz. 


A Aimer Guld das bruchi nid, 

As Gſpüsli iſt ſcho mys. 

Se wetti halt ä rächte Stryd 

Und wett ä ruche Prügelwäg, 

Won eim hed wachber, jung und zwäg. 


Es iſt mer ſchier, wän's eine mach, 
Ich heig dr Schritt derzue, 

Wo ufe mög uf änes Dach, 

Wo eim kei Wind meh appenyd, 
Und wo's kei Bitz meh z'wüüſche gid. 

's Gſpähndli. 


Du wunderlis, du ſältſes Chind! 

Du Bluem, äs wie kei ander ſind, 

Dich hani i mym Garte. 

Iſch nüd ä Traum, iſch wohr, iſch wohr? 
O Bluem, ſe bhüeti Gott vor Sturmm, 
Wo i mym Garte iſt und Wurmm. 


Häſt du mich lieb? O lueg mi a! 
Iſch wohr as ich dys Härzli ha, 

Mit ſant dr Seel driinne: 

's rot Ampeli und 's Liechtli dri! 

O Liebs, äs zündt mer dur mys Hus 
Und dur all dunkel Stunde us. 


O Liebs, ſe witt du mit mer cho? 
Biſt lang ſcho myne Wäge no 

Und i mym Schwäbelpfyffli, 

Mit dyne ſtille Auge. 

Se chum! Weiß nüd wohi as's goht, 
Is Morged⸗ oder Obedrot. 


* * 

Roſe. 


I. 


Und geſter iſches Joggi gſy, 

Sen iſches Annä hüt. 

Und 's Chloſters Heued iſt verby 
Und mit em d'Bluemezyt. 


D'Fyfälterli gönd höich i d'Lüft. 

Si wend dr Schlunggus?? tue. 
Wemm's nu äs Summerfreudli trifft, 
Tuet gſchyd, är tüeg derzue. 


As hät mer ſyni Bäggli hüt 

J d'Armme inegleit. 

Es ift mer gſy, i heig durs Gſtüüd 
A Arfle Roſe trait. 

Und git's au Röisli z'bännewys,““ 
As jeders hät ſy Schy, 

Und helſt“ ſys eigi Parädys 
Voll ſüeßi Freudli dri. 


* * a 

II. 


D' Nacht lot fi üb’rei ine, 
Blöiß d'Roſe tüend nu ſchyne. 
Die wyße und die rote. 

Und ihre lyslig Ote 

Goht um im ganze Ländli. 


Schatz, gimmer jetz dys Händli! 
Ruk nöicher zue mer ane! 

Rot wien ä Schwyzerfahne 
Sind d'Röisli i dym Gſichtli, 
Und ſchöin wie äni Gſchichtli, 
Wo d' Maitli tüend verſteke. 


Mi meint, mi müeß au ſchmöke. 
O Bäggli, Roſeplätzli, 

Du Gſchichtli vo mym Schätzli, 
Se ſchöin wie d'Obedſunne 
Räukt us em Heimedbrunne. 

's Zieh. 
J. 


Es macht eim im Lanzig 
Nüd ſerewäg froh, 

As wäme eis zieh cha, 

Und d'Bei cha lo goh. 

Was brucht's dã zuem Fahre? 
A Bluem uf em Huet. 

A dienige Stäke 

Und 's Wimnsle? im Bluet. 
Was cha me nüd gwahre 
Durs Land zringelum. 

As nüs Stükli Wält wyſt 

A jeddwede Chrumm. 

's hät d' Matte voll Blueme; 
's hät Schöins ſe dik mitt. 
Glych 's gfreutiſt uf Arde 
Sind eistig nu d'Lüt. 

Und under dã Lüte 

Die mögigfte?‘ Chind. 

's hät jeddwedes Zähndli, 
Wo glächerig ſind. 

Glych, under dä Chinde 
Goht änes vora, 

Wo Schmützli bis gnueg hät, 
Und git ſevils cha. 


* ** 

Ah pah, mer wend äs Gängli tue, 
Im ſchöine Wätter z'Ehre. 

Mi hät däheime doch kei Rueh. 

Und 's chönd eim Fäke us em Schueh, 
Und trybed eim im Gugger zue. 


Und wo me hüt mag ſtoh und goh, 
's goht vor eim har ã Fahne. 

Ah pah, es wird äs Trünkli to. 
Mer wend dr alt Wy nüd lo ſtoh; 
Es chunt jo hür än nüe no. 


Ah pah, mer wend eis ſtriele hüt 
Dur üſers Schwyzerländli! 

Mer wend eis uszieh was's verlyt. 
Es wär jo ſchad um jed're Schritt. 
's weißt keine wän em 's Bei verhyt. 


Hüt wemmer eis wie d' Byli ſy: 
Keis Freudeli verachte. 

Und iſt äs Blüemli gring und chly, 
Sys Härzli hät's und 's Hüngli dri. 
Wer 's Züngli hät goht nüd verby. 


* * 

's Glöggli. 


A Luft ift um mi ume, 
Wo Lanzighoffnig heißt. 
Mi mag nu nümme ſume, 
Und iſt im hui verreiſt. 


J bi is Hölzli uſe, 

J bi dur Bärg und Tal. 
Und d' Wält ift volle Gſpuſe 
Und gäre hätti all. 


Es tüeg äs Glöggli hange 

Im Bärgland neimewo. 

Wer's köir müeß noem plange, 
Und 's Härz müeß no em goh. 


Und woni d' Wält usſpringe, 
Se zieht's mi wider zrugg. 
Das Glöggli köiri ſinge 
Ufs Schätzlis Stägebrugg. 


Es zeukt mi zrugg zuem Gſpüsli, 
As zeukt mi heimedwärts. 
As hangt jo i ſym Hüsli, 
As hangt jo i ſym Härz. 


* * 

's willig Füeßli. 


Mys Füeßli iſt willigs; 
Mys Füeßli iſt gäng. 
Sit 's Wupp fibeträtig, 
Das macht em nüd äng. 


Lo's gwirbe im Gſtüehdel, 
As's ſtübt und as's rücht. 
Gottlob, au bim tanze 
Hät's dra ä kei Gwicht. 


O hetti d Gſpüslig! 

O wäri ä Frau! 

Wett 's Wupp flyßig träte, 
Und 's Wiegeli au. 

A gueti Läbrig. 
(Ibergeriſch.) 


Miär hend nu Dürrs am Raſelis“ 
As ſüfigs Moſt im Faß. 
Henuſode, 's ſöll luſtig gab; 

A Lienxös i ds Pfändli überta! 


Und eis ä Gutt're ufe Tätſch! 
A Bächer tued is bas. 

Und wer ä, ejä, nid verlyt, 
Der iſt ſcho z'plätzewys verhyt. 


Mer hend vil Umues Tag und Nacht; 
Hend z' Jahr us wenig Gſpaß. 
Drumm, wämer einiſt chönd derzue, 
Se wemmer eis dr Tag vertue. 


Und hüt ſöll ds Gygli Meiſter ſy, 
Und moredeß dr Baß. 

Hüt hemmer Hungundankebrüt, 
Hend gängi Bei und Wyberlüt. 


Und moredeß iſt moredeß. 
Hüt jagid mer dr Has! 
Und ds Fräidli won is hüt vertrünnt, 
Das holt kei Chugle i, kei Wind. 
X * 


38 


Blueme. 


Gwahrſt au die Ankebälleli, 

Die Bollere?? im Rietland inne! 
Gſehnd us wie guldni Schälleli. 

Durs Port ab troled Bäch und Brünne 
Vo änem guldne Bluemegröll. 

Hät's d'Sunne us em Eumer gläärt? 
Und heigi Ugfell oder Gfell, 

Hüt juchſi, 's iſchi wohl derwärt. 


Au lönd ſi d'Roſe us em Gſtüüd. 

Hät jedi äs friſchgwäſches Gſichtli. 

As Müli, ſüeßers nützti nüd, 

Im Aug äs heimlis Hochſiggſchichtli. 
Glych, d'Ros cha Hung und Sunneſchy, 
A Spinn im rote Schöißli ha, 

As Härz und Hell und Himel dri 

Hät au die röitiſt Ros nie ka. 

's mögig Goifli. 


J weiß äs mögigs Göifli 
Wie's nüd fryvil meh git. 
's iſt eis wie 's Haſelnüßli, 
Wo us dä Tangge“ kyt. 


As iſt eis wie 's erſt Blüemli; 
Mi achted's um und um. 

Und ſaiſt: Sing au äs Liedli! 
Sen iſch ehm eistig drumm. 


As trait all Mörged 's Geltli 
A üſ'rem Hus verby. 

As hät äs Güntli Waſſer 
Und d'Morgedſunne dri. 

Theresli. 


I 


Theresli, chum z’Chile, 
's iſt ordelit! Zyt! 

Es lüted all Glogge, 
As's Echo git. 


Gönd weideli, Muetter, 
J chume gly no. 

J wett nu äs Wyli 
As Pfeiſter ſtoh. 


Theresli, är lauft dr 
Jo doch blöiß verby. 
Chum hurtig i d'Chile, 
Und ſchik di dri. 


Es iſt nüd wäg ſyne, 
Ar plogt mi nümeh, 
Wett nu i dä Auge 
Mys Chindli gſeh. 

Ar weißt jo, as's neime 
As Härdlöchli git, 

Wo allmyni Liebi 
Driunne lyt. 


II. 


Theresli, gah uſe, 
Gah gleitig uf d' Gaß! 
Es pfyfft dr d Büebel 
Im grüene Gras. 


r 


J goh nüd voruſe, 

J mag nüd is Fald, 
J han i mym Guggus 
Dr Herr dr Wält. 


Ar hangt ob mym Gliger 
Voll Wunde und Bluet. 
Gott gäb alle Lüte 

A frohe Muet. 

Tage. 


J mein, es wird glyeiniſt Tag; 
Es dimm'red vor em Gade. 
Au iſch mer ſchier, es fingerli 
Scho d' Sunne ume Lade. 


Was iſt durs Speltli inecho, 
A d'Wand? As guldis Händli. 


As ſchrybt: Hüt git's ä ſchöine Tag 
Durs Schwyzeralpeländli! 


“x 

's Mägdli. 


As Mägdli bini, juppedihee! 

Am Morged, vori d' Sunne gſeh, 
Goht's uſe wie dr Blitz. 

As Füür i d'Chuſt, dr Bäſe z' Hand; 
Husufundab, um Tiſch und Wand, 
Ob's taged i dr Schwyz. 


Wie d' Heiteri um d'Pfeiſter chunt, 
Wän's a mys Chupfergeltli ſunnt, 
Se rohdt ſe ſi ums Hus. 

J ſtelle d'Chacheli parad; 

Und d' Milch erwellt fi äbegrad, 
Und wil zuem Pfändli us. 


Ich aber ha ſi gflingg im Chrueg. 
Und alls kalazed eis bis gnueg. 
Dr Tag fot wider a. 

Und allewyl git's Zytvertryb 

Und vo dr Frau ſyeiniſt Chyb. 
He, ſy mueß au mängs ha. 


Und 's iſt 're au ſcho Gſchirr verhyt. 
J ſinge glych as's Echo git. 

Und Türli uf und Türli zue! 

Und d'Chinde hanged mer a d' Schoß. 
's iſt eistig neimeneimis los, 

Und öppenöppis z'tue. 


44 


Und wäni blöiß äs Mägdli bi, 
Es luegt mi mänge a ‚wie fry! 
Und nähmt mi ume Hals. 

Und hani au kei Sammedruſt 

's chunt hinecht eine a my Chuſt 
Und ſait: Du biſt mer alls! 


Selang i Gſundi bi und zwäg, 
Selang git's au Guetwättertäg. 
Und ruched's, wirdi alt, 

Se wirdi's ha wie ander Lüt: 

Ob's d'Wält us ſunned oder ſchnyt, 
Mi grochſed und hät chalt. 


As Mägdli bini, juppedihee! 

Bi wohluf wien & Has im Chlee, 

Und eistig uf em Sprung. 

Dr Wärchtig ſait: Gſchwind to macht froh! 
Dr Sunntig fait: s findt alls ſy Loh, 
Und 's Spiegeli: Biſt jung! 

's Gartebeetli. 


Was iſt im Gartebeetli gſy? 

He, dänk Vergißmeinnichtli. 
Stüfmüetterli find drumm und dri. 
Hend alliſäme Gſichtli. 


Und was hät's z'mittzt driinne ka? 
A hirmuetsſchöine“? Fahne; 

Iſt rot und wyß. Chum, luege a! 
's iſt blöiß ä Tulibane. 


Was hät ſi due ufs Beetli glo? 
Fyfälterli, äs Ghüti. 

Jeddwedes loht äs Fähndli goh 
Ums Baner i dr Mitti. 


Jäoha! Hend druf d' Byli dänkt, 
Do inne hend ſ' äs Fäſtli, 


Drumm ſind all Fähne uſeghänkt; 
's iſt halt äs Schwyzernäſtli. 


* * 

's Sünnele. 


O Hergguleß, iſt das äs Chind! 

Keis asligs iſt meh ume. 

Gſchaut's eim, iſch eim, dr Summerwind 
Tüeg eim um d' Bagge flume. 


As luegt eim wien äs Läubli a, 
Voll zündchniſtbloe Trube. 
Wie's Schybli, wo nie faſſe cha 
Gnueg Sunne i ſy Stube. 


Do wird's dänk niemer Wunder näh, 
As d'Buebe no em trachted. 

Ihm Tags wend Arfle Schmützli gä, 
Und Bänne voll wän's nachted. 


Do wird's dänk wohl nüd anders ſy, 
Wän üſ'reim no em äugled, 

Und um ne's Aug voll Sunneſchy 
Demüetig byn em fröigled. 


Mi weißt, wie wohl dr Ofe tuet, 
Wän's wint're wil und chalted. 
Wie erſt eim's Sünnele tuet guet, 
Weißt där dr beſt, wo alted. 

Der Föihn. 


O Föihn, o Föihn, du wilde Hängſt, 
Wie jagſt is au i Furcht und Angſt! 
Wie gwirbiſt hüt um d'Läde! 

Ha gmeint, ä Laui ryt drthar, 

Und 's iſt mer gſy, dr Tüfel fahr 
Achtſpännig um all Läde. 


's iſt nüd fürſuſt fo rüebig gſy, 
Wie wän dr Pfarrer luf verby, 

A Sünder goh verwahre. 

Kei Vogel hät kei Lut meh to; 

Dr Himmel teuff und zündchniſtblo; 
D'Wäld ſchwarz wie d' Totebahre. 


Und 's Land iſt nöicher zämegrukt, 

Und d' Bäum und d'Blueme find vertnukt, 
Wie vor me ſchwäre Wätter. 

Und 's iſt mer gſy, i köir äs Trumm; 

's gieng neimis uf da Bärge um 

As wien A Umgang Bäter. 


Und gſchmökt hend d'Roſe wie nu nie, 
Und 's mer gſy, müeß uf und flieh, 
Syg nümme do däheime. 

Und uf em Härz und uf em Land 
Hok 's Toggeli“' und 's chäm ä Hand, 
Und paki d'Wält a neime. 

Si gryff i d'Stüd, wo d'r Wält drufſtoht. — 
Tätſch! D' Türe ſchletzt, dr Lade ſchlot, 

Und 's Chämi fahrt i Grabe. 

Wie tuſed Gyre“ pfyfft's ums Dach. 

Und weles d’Chros und weles d'Chrach! 

Es ninnts nu obenabe. 


Dr Föihn, dr Föihn! 's Füür us dr Chuſt! 
Suſt fahrt r dri wie mit dr Fuſt, 

Und rüehrt's uf d'Ställ und d'Hüſer. 

Lue, wele Stübede dur d'Wält! 

Es hüünt““ und chuuted, pfyfft und bällt! 
O Föihn, da hebſche“' Züsler! 


Und iſch mer nüd grad vorig gſy, 

's ſpräng neimis wien à Hängſt verby 
Mit füürzündroter Mähne? 

Und flüttered nüd hinneno 

Dur d' Gaße uf eis Füürijo 

Vo hunderttuſed Fähne? 


Dr Föihn, dr Föihn, dr Föihn iſt los! 
Maria, ſpreited üi Schoß 

Jetz über üſers Ländli! 

Und lueged au, as 's göttlich Chind 
Där Tüfelshängſt a Hälſig ninnt 

Mit ſym ſchneewyße Händli. 


* * 

Uſerherrgedstag.“ f 


D' Abchehrig iſt ſcho üb're, 
Es rägned um und um. 

Es rägned ſid d'r Oſt're, 
Und d' Bluem verfult is ftänt. 
J will ä Plätz go mähe, 
Und heitered's au chuum. 

D' Wält ſteckt is nu wohlteuffi 
Im groe Chappeſchuum. 


Es iſt Frolychnahm more, 
Drumm mähi jetz ä Stroß, 
J wemm? J üſremherrged. 
Ar chunt is über Fäld 

Und vor em d'Muettergottes, 
Schöin wien ä ſältſni Ros. | 
Si bringt is äntli d'Sunne 
J ihre bloe Schoß. 

's verchäched Bethli.“ 


Jetz lueg men au das Bethli a! 
As chäched was's nu chäche cha. 
Jetz, meini, breicht's ehm gly ä Ma; 
's iſt chugelrund, zum tröile. 

Au gigelet's!“ die ebigſt Zyt, 

Wil's Grüebli i ſym Bäggli git. 
Au ſäged ſyner Nochberslüt, 

's tüegs Chamertürli öile. 


Jänu, das Bethli darf me gſeh. 

As wädled uſe wien äs Reh. 

Und zs lyt keis Tröpfli Tau im Chlee, 
Wo ſerewäg cha äugle. 

Und was hät's geſter zue mer gſait: 
Hüt wäri einiſt guet ufgleit. 

Und chämt äs Wüchli wo mi trait, 
Wett mit em d'Wält usgaigle.’? 


* * 

's Trutli. 


Gah frog bi 's Seläs? Trutli no 

Obs hüt cho tagmere chö cho, 

Mer heiged 's husvoll Schwobe.“ 

's iſt more jo Dryfaltigkeit, 

Wo d' Sunne 's guldigſt Chränzli trait, 
Und vor em z' Morged tuet dry Gümp 
Höich uf em Summrig?? obe, 

Im zündguldgälbe Tafedchleid. 


He. 's Trutli iſt äs gwirigs Chind 
Und ſuberalls iſt an em gſchwind, 
Nüd 's Müli blöiß, au 's Händli. 

's hät 's Augli volle Übermuet; 

Und 's tuet ſcho i der Gaſtig guet, 
Wän's nu ſys Näsli vürelot 

Und ſyni wyße Zähndli. 

Es goht eim ſchier wie Wy is Bluet. 

Au ift das Trutli brav und rächt. 

As lot fi nüd wie d' Tann vom Spächt, 
Lo zringelum abpike. 

Und iſt glych früntli allerſyts. 

's cha i da Gãſte mit ſym Wok 

Und mit ſym heit're Tuedium, 

Die böiſiſt Lune flike. 

Keis asligs Maitli i der Schwyz! 


Churzum, das Trutli müemmer ha. 
Es iſt mer, lueg ems Tſchüüppli a, 
's träg au äs guldigs Chränzli. 
Und wän's dä hinecht byn is blybt, 
Se ſpil em d'Orgele as's ſtübt. 
Was gilt's, äs tuet dan au dry Gümp; 
Cha ſy, mit mir äs Tänzli, 

Wil 's Härz im Oirgeli dra trybt. 


* * 


53 


's Stimmli. 


Keis asligs Liedli, wyt und breit, 
Wie änes vom Rotbrüſteli. 

Keis finer's Stimmli uf dr Weid, 
Wo zärtlicher ſy Liebi chündt, 
Und i ſym Schatz is Härzli leit. 


Und glych, wän ich vom Gſpüsli bi, 
Und ſinne i ſym Augli no, 

Iſch mir, 's heig au äs Stimmli dri, 
Nu fyner as 's Rotbrüſtelis, 

Und i mym Aug’ müeß 's Echo ſy. 


* N 

Im Braded.’* 


's iſt ſchützigs Ablißwätter; 
Es dundred Tag und Nacht. 
Jetz wil i früeh ufſtoh. 

Wil einiſt 's Gfell?® go ſueche; 
Gwüß beited's neimewo. 


Hend jetz die früehne Mörged; 
Hend jetz die heiße Täg. 

Jetz müend ſi vürelo 

üb'rei die fältfne Blueme, 

J Sunneſchy und Mo. 


D' Wãlt iſt voll wyßlacht Stroße; 
Dr Himmel volle Blitz. 

Hüt mueß mer 's Gfell verko. 
Tüeg's uf dä Stroße beite, 
Tüeg's wie dr Blitz iſchlo. 

D' Sunne im Brached. 


Jetz iſt dt Summer äntli cho. 

Es ſunnt ein bis i d'Zeje. 

Mein, d' Schatte wend hür ganz vergoh. 
Und d'Glyßli'? ſtönd dä Porte no 

Wie Umgangcherzetöie. 


's Graswürmmli dänkt: Jeßt wachſt der Chöil. 
Hür wemmer dän eis läbe! — 

Dr Summer hät ſy Farbe feil. 

Und hät äs Blüemli nu keis Gmdils“, 

Ar molt em's ganz vergäbe. 


Und d'Spinnmugg fait: My Umhangwöſch 
Vergulded mer hüt d' Sunne. 

He, meint äũ alti Chilefröſch, 

Wänt gnauer luegſt, ſen iſch blöiß Möſch, 
Wie's Röihrli a mym Brunne. 

Guld oder Möſch, häts Schnäggli gſait, 
Es git eim ämel Wärmmi. 

Und wäme au ſy Burdi trait, 

Wer's i dr Sunne böis usleit, 

Wie iſt au där à Armmi. 


Glych, macht due 's Roſeſtüüdli druf, 
Hüt wil's au gar hüntſch ſunne. 

As tuet 's rot Pariföili uf. 

s Graswürmmli drunder lot kei Schnuf 
Und dänkt: Jetz hani's gwunne! 


* N 

A d'Marie. 


I. 
O liebi Frau, wie ha dr trut! 
Ha uf dus Härz my Liebi but, 
Wie d' Chile uf ä Felle. 
Und ha dym Schöißli gly agſeh, 
As äs i mir a Schätze meh 
As Land und Meer cha helſe. 


Und biſt mer jo ä Felle gſy. 
Dy's zittrig Härzli, o Marie, 
Was hät's nüd müeſſe träge! — 
Und i dys Schöißli, wyß wie Schum, 1 
Häſt gno mys Leid und handcherum 
Verto mit Freud und Säge. 


II. 

Marie, was du mir ghelſed häſt 

Faßt nie kei's Buech. As ſtändigs Fäſt 
Biſt gſy, Schatz, i mym Läbe. 5 
A ſchöine Sunntig ohni And. © 
Marie, dy Liebi hät kei Wänd 7 
Wie d'Ebigkeit, iſt au dys Härz 5 
So chly und ſtill wie 's Vogelnäſt. 4 

Marie, i cha's nie umetue 

Und chämt mer's Guld i Tauſe !“ zue, 
Und wurdi tuſedjährig. 

Wie wetti 's Lächle umegä, 

Wo in ne Tub umfärbt ä Chräh, 
Und won äs Härz miecht us me Stei 
Und us're Hell die himmliſch Rueh. 


Marie, wie danked üſer Lüt? 

Vergält's Gott! — Au ich wüüſch dr's hüt. 
Nüd anders cha dr helſe, 

Aſiä “s! g Ros, äſiä äs Lied, 

Wo ſait, my Liebi wärd nie müed 

Wie Tag und Nacht, ſe vils umgönd, 

Wie d' Sunne, wo fi ebig nüüt. 


III. 
Marie, i mag goh wäni wil, 
Se weißi, 's Läbe iſt keis Spiel, 
's Ruehbänkli dri iſt niene. 
Hät eine nu ſe gwirig to, 
's Grab mag ſy Arbed alli fo, 
Und macht ehm die groß Siene. 

Und öppedie blybt wenig zrugg. 
Die meeſte Auge gſehnd ä Mugg, 
Wo Adlerfäke d'Liebe. 

Glych, han ä Wäg und han zs Zil, 
Und gälti's Ariſt oder Spil, 

Das was i cha, das üebi. 


Marie, my Wäg wär dunkel gſy, 
Wär nüd dys Lächle drüberhi 

As wien äs Schwikli Sunne. 

Das iſt au myne Söime no 

Am Port, und 's ſimmer Blueme cho, 
Au us em teuffſte Brunne. 


Drumm heigi Ugfell oder Gfell, 
Solang di ha, my liebi Seel, 

Wills eister wider grüene. 

Marie, ſelang du by mer biſt 

Hend d' Juzer i mym Härz äs Gniſt 
Und Echo i dä Flüehne. 

D'Fräid. 
(Ibergeriſch.) 


Ruch iſch äs im Bärgland obe. 
Miär wend Üferherrged lobe. 

J dä Zemene“s wytunde 

Hend ſ' ja ds Gfell au nid erfunde. 
Wie's au gang und wie's is gratid, 
Ob mer chüechlid alder bratid, 

Ob mer müeßid ruch derdur. 

Hüt hier’s!‘* ſüeß und more fur. 
Ejä, und miär nend's wie's chund; 
Syg's uf ds Roß, ſyg's ufe Hund. 
Was's eim au dur ds Läbe gid, 

's plagt eim bis me niderlyd. 
D'Fräid gfund im ne Chrättli Rum, 
Ds Läid i allne Toble chuum. 
Weder bloß äs Bitzli Fräid, 

Zukerid ä Gunte Läid, 

Wien äs einzigs Stärnli d'Nacht 
Heiterer und härzhaft macht. 

Dr Schwyzerbur. 


J goh goh's Seili fpreite, 
Und Trüegle rüehri us. 

J wil ä Burdi reife 

Uf üſrs Gadehus 


Die färnig Bluem iſt nümme, 

Dr Annetag nüd wyt. 

Drumm wemmer d' Sach rotſamme 
Ob's öppe abeſchnyt. 


J ha ſcho mängi Burdi 

Dur d'“Leitere uftrait. 

Au mängi Burdi Chummer 
Und's hät mgly ich nüd gleit. 

Und ſött's nu füler drufe, 
Wil allem luege z'bſtoh. 
Bi no dä ſchwärſte Ferte 
Nu eistig z'juze cho. 


J ha mys eigi Hoſted, 

J ha mys eigi Brod. 

Es cha mi niemer meiſtre, 
Und bherre as dr Tod. 


Und chunt mer mängi Rüchi, 
Und hani's au nüd z'ring, 
Bin uf mym Heime obe 
My eigi Herr und Chüng.“? 

Uf dr Gygampfi. 


A Döirflig und äs Burechind 
Gygampfed uf em Hag. 

Wie ha di gäre, liebe Schatz! 

Dys Müli iſt äs Trübli, 

Und d'Beeri ſind hungſüeß. 

As macht eim noem Wybärg Waz.° 


A Döirflig und äs Burechind 
Gygampfed uf em Hag. 

Und wän my Trübli ſüeßi ſind, 
Se hend ſ' dy Auge gſunned, 

Und usgryfft hät's dy Stimm, 

As wien ä warmme Summerwind. 


A Döirflig und äs Burechind 
Gygampfed uf em Hag. 

Und ſind d'Wytrübli ryff und no, 
So merked's d' Vögel gleitig. 
Wüßt au äs Näſt voll neimeum, 
O chötedſ'i dy Wybärg cho! 

A Döirflig und äs Burechind 
Gygampfed uf em Hag. 

My liebe Bueb, was redtſt ſe vil, 
Las d. Vögel fröihli ine. 

Es planged alli Beereli, 

Bis ſ'äntli neimer gwunne wil. 


* * 

Hochſigvärsli. 


Im Paradys, am große Tor, 
Det ſtoht ä Gloriängel. 

Ar ſtiend ſcho langiszyt dervor. 
Was trait er ächt i ſyner Hand? 
A füürzündroti Ruete, 

As jo kei Mäntſch meh innecha, 
Und wider bißt ä Spfel a. 


Jetz loſed ihr verliebte Lüt! 

Es git ãs Sytetürli. 

Gönd ſueched's und ihr gfinded's hüt, 
Und Bethli, gohſt im Parädys 

Am And glych hinder d'Spfel, 

As d'uſe mueßt, ſo ſchik di dri. 
Biſt ämel einiſt dinne gſy. 


* * 

Der Juzer. 


Stand uf, du Läkersmaitli, 

Dr Tag iſt ſcho im Land. 

Und d' Sunne ſchynt durs Lädli 
A Helge a dr Wand. 

Se rohd dys gleitig Wädli! 

Es goht ä Muſig neimewo, 
Und wer ſi köirt wird gottefroh. 


O Muetter, liebi Muetter, 

J köire d'Muſig nüd, 

J ha ſi köirt im Wiegli, 

Und woni eis durs Gſtüüd 

Mit üem bloe Chrüegli 

Dä Beerene ha chönne no, 

Und wo 's Chriſtchindeli iſt cho. 


J ha fi köirt, wän d'Schöiffli 
Hend graſed d' Allmed us. 

J ha fi köirt bim Chüftli, 
Wän's dimm'red hät durs Hus. 
Und oh, im wyße Rüſtli 

Am wyße Sunntig iſch mer cho 
Und hät mi völlig überno. 

O Muetter, liebi Muetter, 

Die Muſig iſt verby. 

Ha gmeint, d' Wält ſyg ä Chile, 
A Orgele heig's dri, 

Dr Liebgott tüeg ſi ſpile. 

Due iſt mer Nachts ſy Juzer cho. 
Die Muſig, Muetter, goht mer no. 


Si goht mer no bim tage, 

Si goht mer no im Traum. 
Wär d' Wält äs Chilbigygli — 
Voll Tänz, äà Wiehnechtsbaum, 
Voll luter Glöggli d'Zwygli, 

O Muetter, hät er mi verlo, 
Dur alls chunt mir ſy Juzer no. 


* 

Zwo Syte. 


Die Ryche, die Armme, 
Sind all Lüt z'verbarmme; 
Syg's Hütte, ſyg's Hus, 
's goht niemer läär us. 


Bim Schaffe, bim Aſſe, 
's goht niemer vergäſſe, 
Dr Chummer gfindt all. 
Au 's Chüehli im Stall. 


Dr Gyr bi dr Sunne 

Und 's Spinnli im Brunne 
Und 's Würmli im Schyt. 
Was läbig iſt, lyd't. 


's git glych a keis Schybli, 
Keis Bäggli, no Trübli, 
Wo d' Freud nüd ächly 
Hät gſünneled dri. 


Und 's git ä keis Augli, 
Keis bluemeds Tautröigli. 


Wo nüd drus & Blik 
Sait: Läbe iſt Glück. — 


* * 

Härte. 


Was hemmer au im Gärtli hür? 
Drü roti Röisli, rot wie Füür. 
Füfwundeblueme, Zällerich 

Und Por und au ä Gummelſtrich.““ 
Windärbſe drumm, Füürilge au, 
Und faltſchni Nägeli voll Tau. 
Karmille, gſpregglets Farechrut, 
Und Yſehüet im Tugſteiſchutt. 

Au Junpfere im Buſch und Gſtüüd. 
Imbbeeri, ſüeßers nützti nüd. 

Was hemmer nu im Gärtli ka? 
As Stüüdeli voll Härzli dra. 

's iſt eim, mi köir äs jeders ſchlo. 
Und 's iſt mer, 's müeß au neimewo 
A Baum im Gartegottes ſy 

Voll Härz und mys und dys derby. 


* * 

s' Fyfälterli. 
(An den Dichter der „Schmetterlinge“, Carl Spitteler.) 


's Fyfälterli am Morged früch, 
Stoht vor em Spitteler ſym Hus: 
Es ſöll mer dän au gulte ha! 

Dä heigiſt jo Giburtstag hüt. 

Jä, ſibezgi! Do git's wohl us. 

Us breicht's jo blöiß ei Summerszyt. 


Wer hät mer's dän au z'wüſſe to? 
As Blüemli im friſchblöite Flor. 

's hät beited uf em Wäg und gſait: 
Fyfälterli, häſch nüd verno, 

Dy Dichter wird hüt ſibezg Johr; 
Dä chaſt dänk au goh z'Ehre ſtoh. 

Wie häſt mer au nüd's Fäkli grüehmt! 
Was häſt au nüd alls a mer gſeh! 
Wän eis nu dyner Auge hett, 

Und dy Gedanke allerhand! 

Jetz äni, fryli, ſind ſcho meh 

Fyfälterli im Sunntiggwand. 


So ſibezgi? Nei wele Zyt! 

A ſövel Sümmer! weder ſäg, 

Wie find dä nohar d'Winter gſy? 

Jänu, biſt ämel nüevre‘? hüt. 

Se wüüſch dr nu ä gänge Wäg, 

Und wüüſch dr Glük was 's Härz verlyt! 

Ds Hängſtli. 
(Ibergeriſch.) 


D' Roß walid im Weidland. 
Mein, ds Wätter wird gued. 
Ha ſälber äs tanzigs 
Hürößli im Blued. 


Ha ſälber äs geiftigs‘® 
Rots Hängſtli im Gſtell. 
Iſt ſchützig wie d' Wäſpi 
Und füürig wie d' Hell. 


Jetz furt us dr Chamer, 
Dur d' Stuude und Gras! 
Wott öppis erläbe; 


's iſt pfyffeglich was. 


A chniſtblabes? Himel, 
A ſchybige“ Wind; 

A Döirehag vor mer, 

Und hinder mer Hünd. 

Nu ufe, driuſe, 

Nu uſe und fry! 

Chöt hüt i keim Spinnli 
Im Hälfterli ſy. 


D' Roß walid im Weidland, 
Und ds Wätter wird gued. 
Hä ſälber äs geiſtigs 
Hürößli im Blued. 


Cha ſy mag is bherre, 
Villichter au nid. 

Weiß bſtandniger Ryter; 
Sind au appeghyt.“ 

Uf em Gätterli. 


Marieli, tue mer 's Gätterli uf! 
Mer wend äs Bitzli ryte druf. 


J cha dr 's Gätterli nüd uftue 


Suſt lauft mer 's Muneli drus und d'Chue. 


Was goht üs d'Chueh und 's Muneli a, 
Mer ryted uf Amerika. 


Und 's Gätterli das macht gar und gyr. 
Wän's d'Muetter köirt, jo git's mer Wir. 


Dy Muetter grochſed hind'rem Wupp. 
Jetz nimm di bi dym Ryſtetſchuupp!“ 


Und ſött d'r Atti ume ſy, 
So ſperrt er mi i d' Winde i. 


Dy Atti ſchyted hind'rem Hus. 
Dir wil äs Füür zuem Bäggli us. 


Und s' Gätterli das macht gyr und gar. 
Dr Pfarrer ſait, bruch nu kei Schatz. 


Wie wett dr Pfarrer das verſtoh. 
Gſehs Wiegli i dym Augli goh. 


Und 's Gätterli gart und gyred eis. 
's Marieli macht druf d'Hochſigreis. 


* * 

88 wen n 


Dr Hufierer. 


Bi blöiß A armme Wandersma. 
Ha alles im Chrägli’? was i ha: 
Schuehneſtel, Seupfe, Plunder. 
Und wäni 's Land au nüd usluf, 
My Grümpel und my Chrom verchuf. 
Wäg dem giengt d' Wält nüd under. 


Glych gohni um vor jed'rem Hus. 
Luegt neime äs frys Augli drus, 
Se dänki halt, äs winki. 

Und tuet's mer gwirig“ 's Türli uf, 
Und chauft's und git 's äs Glãsli druf, 
Potzblitz, das Gläsli trinki. 


Au lached mi mängs Göifli a 
Bärgtshalbe, wäni Umgang ha 

Im liebe Schwyzerländli. 

Und mänge Bur, wo d'Tubak wett, 
Au d'Ahnimuetter, teuff im Bett, 
Si ſäged: Chunt er äntli! 

Suft mangled mi kei Mäntſcheſeel. 
J tramppe 's Land us wie's Kameel, 
Und ha nüd eistig z'äſſe. 

Glych, as i nüd mueß i d' Fabrik, 

Eis ſtriele cha dur dünn und dick, 

Das lot mi alls vergäſſe. 


Und git's eim öppe müedi Bei, 
Se hockt me eis a Sunnerai; 

Mi ſinnt und tuet äs Schlöiffli. 
Und 's ſingt äs Vögeli im Baum, 
Und d' Sunne goht eim dure Traum, 
As wien äs guldis Reuffli. 


So wand'ri d' Heimed i und us; 
Ha wien à Schnägg am Puggel 's Hus, 
Und chetſche's um all Türe. 

Und iſt dr Winter hebſch und ruch, 
Im Schwyzerland iſt's Harz dr Bruch, 
Si lömmi nüd verfrüre. 


Und ninnt dr Tod mir d'Chrätze ab, 
So mueß i um nes Bättlergrab 
Au's Läbe nu verchauffe. 

Ha u's Läbe lieb, fe arm i bi. 
Nüd ſchöiners as tagus tagi 

Fry ſy und d' Wält uslauffe. 


x * 

Uf enes Hochſig. 


Sen iſchi äbe grote 

Jetz ſind'r jo äs Par. 

Es hät mi dunkt, 's Marieli 
Vergütterli?? ſchiergar. 


Ja, öppe är nüd minder; 

J tögledi”® nüd drumm. 

Hend gwüß gmeint, 's wärd verbote. 
Jetz fryli, das wär dumm. 


Wo wett me dä, bim Dunder, 
Mit ſövel Liebi hi? 

D' Wält giengt bigopplig under, 
Wän alls ſött ledig ſy. 


Jänu, üch iſch nu glunge; 
Jetzt hender jo änand. 
Chönd rüeffe wie Kolumbus: 
Land, äntli, äntli Land! 

Se huſed jetz guet zäme; 

Sind mitenand rächt fry. 

Und lueged, git's ruchs Wätter, 
As's gleitig goht verby. 


Hend zwei änand rächt gäre, 
Hend ſ' au kei Freud am Strytt, 
Und 's ſött fryvil verlyde, 

Schier alls. Jä, öppe nüd? 


Und jetz hend luſtigs Hochſig! 

J ha's au duregmacht, 

Und 's hät mi rächt guet agno. 
Jetz hendi warmm! Guet Nacht! 


He, appräbo! Ufs Reisli 
Det wüüſchi churzi Zyt! 

Und köirſt mer nüd, Marieli, 
Verlüre ämel nüd! 

's Gſpüsli. 


Mys Gſpüsli iſt mögigs. 
's iſt frys wien äs Tübli, 
Und ſchüchs wien ä Hirz.“ 
Und bodeguets iſches 

Wie d' Ros i dr Würz. 


Mys Gſpüsli iſt widleichs. 
Iſt gleitig wie's Waſſer, 
Wo d'Rus durab rünnt, 
Und tifigs wie's Spinnli, 
Wo 's Netz drüber ſpinnt. 


Mys Gſpüsli iſt luſtigs. 

As iſt volle Finkli 

Wie 's Stüüdli bachwärts. 
Eis hät's und'rem Tſchüüpli, 
As Näſt voll im Härz. 


* * 

Mys Schäsli. 


Mys Schätzli ift wie 's Sunnezyt: 
Wän's nu ächly ä Heit'ri git, 
Zeigt's überei guets Wätter. 

As lächled d' Schatte us em Hus, 
Und hangted ſ' wien ä Flädermus 
Um d' Gitter und um d'Gätter. 


Sys Gſichtli ſunned Wält und Weid. 
's Fyfälterlis blüemt Summerchleid 
Iſt nüd ſe früntli gwobe. 

Und ; iſt eis wie's rot Beereli:““ 
Dr Härd mag nu ſe ſure ſy, 

As ſtoht hungſüeß druffobe. 

Gofe. 


Mer find is Nochbers Hölzli gſy, 
Heizburdeli goh reiſe. 

Und wo mer d'Stuude afönd byge, 
Fot's neimehar eis afo gyge. 


Mer find im Gygli hurtig no. 

Dr Gyger hemmer funde. 

Dr Wind hokt in re Lonetanne, 
Und tuet ſy Tannchrisſaite ſpanne. 


Und wo mer ufegugged hend, 

Sitzt 's Eikerli driobe. 

Berſchmäukt hät's uf is abeg’äugled, 
Iſt d' Tanne uf und abe gaigled. 


Due hät's ä Ringelreihe gä, 

Um d'Lonetanne ume. 

Dr Wind hät afo Muſig mache, 
Und mir hend eister müeße lache. 


Und wo's durs Hölzli dimm'red hät, 
Se ſimmer heizue gumped. 

Hend d' Heiziburdeli vergäſſe; 

Sind gleitig hinder d'Mählbrüeh gſäſſe. 


* * 

's Tökelzügli.“ 


Und woni bin äs Götffli gſi, 
Wie lang iſch ſiderthar! 

Se hani tökled hind'rem Hus 
Mit allerhandfür War. 

Mit Tökelgſchirrlene us Lei. 

Ha ſ' gfüllt mit wyße Steindlene 
Mit Sagede und allerlei. 


Und 's Nochbers Mykeli iſt cho. 
As Helgli, brings und ſchmals. 
's iſt au äs Tökelgſchirrli gſy, 

Und 's hät mer to ſchier alls. 

As iſt my Ladejunpf're gſy. 

Us ſyne bloones! Händlene 

Iſt Fryni cho und Sunneſchy. 


Und ebig chaft nüd Göifli ſy, 

Und nüd as Muetters Schoß. 

Das Mikeli hät's und're gno; 

's lyt eländ uf dr Stroß. 

's iſt wien äs Tökelzüg verhyt. 
Us alle ſyne Schärblene 

Luegt 's Helgli us dr Chindezyt. 

Wylied. 


's Tagwärch ift üb're und verby. 
Mer wend äs Schöppli trinke! 
Und wüſſed'r & guete Wy, 
Se tüemmer fröihli winke. 

J mein, äs Glesli oder zwei, 
Aleinig oder z'Füfe, — 
Bringt eim a Freude allerlei. 


Glych Guete ſött er ſu. My Gu 
Iſt halt äs Bitzli ſchwirig. 
Sött mild ſy uße, Schatz wie du, 
Vo inne wie du füürig. 

Au ſött's äs Näbeli dri ha. 
Voll Chilbimuſikante, 

Wo gleitig lönd ä Gſtobne a. 


Und us em Näbeli ſött cho 

A Allmed volle Maie. 

Und ſötted Gſchichtli druf umgoh, 
A ganze Ringelreihe. 

Und wirted r ä ſöle Wy, 

Se lömmi nüd lang beite. 
Mit ufe Tätſch und ſchänked i! 


* = 

D' Muetter. 


E 
My Muetter ift äs Burechind 
Vom Euthler Schwyzergatter. 
Si hät äs gleitigs Füeßli ka; 
Keis Schüehli und keis Strümpfli dra. 
Iſch aber gloffe Tag und Nacht 
Hät jedes Schrittli Muſig gmacht. 


My Muetter iſt due 's Mägdli gſy, 
Im Hus z' Adam und Eva. 

I mys Großmuetters ſchöinem Bu. 
Dr Vater dänkt: Du Liebi, du! 

Ar ninnt's a ſyner gflingge Hand, 
Und ſägned mit em 's Vaterland. 


My Muetter iſt keis Herrechind; 
As nöitigs Buregsifli. 

Hät doch dr Vater und erſt mich! 
Dur ihri Liebi gmacht wie roch 
Und hät mer Liedli hinterlo, 

Mi miecht ä ganzi Wält mit froh. 

II. 
O Müetterli, o Muetter au! 
Wie häſt di für is ploged! 
Du chlyni trüi Heldefrau. 
Wie häſt au Sorge von is to, 
Und Chrüz und Chrüzli uf di gno. 


's iſt währligott keis Wunder gſy, 
As 's dir je ſchwär iſt worde. 
Gottlobunddank, jetz iſch verby. 
Dä biſt i äni Bhuſig hei, 

Wo nüd as Liebi gilt ällei. 


Mer chöted's hie au ſchöiner ha, 
Wän Jede für ſy Chinde 

Au 's Nochbers Chinde luegti a. 
He, d'Liebi wär äs chumlis“? Bett 
Für alls was Leid und Breſte hett? 

O Muetter, gwirigs Euthlerchind! 

Biſt gſy wie d'Ros im Gſchneever:s“ 
D'Freud hät glych us dr uſe zündt. 

A Ros blybt Ros. Und wird's verſchnyt, 
's chunt wider wie's im Würzli lyt. 


Nei, bhüetiß, 's Läbe wär nüd ſchwär, 
Wän all ei Muetter hetted. 

Wil da um Jedes Liebi wär. 

Si miecht das chältiſt Stübli warmm; 
's gringſt Hus und Härz wär nümme armm. 


O Müetterli, im Chilechhof 
Im grüene Waidland obe! 

Dr bafıft* iſt ä teuffe Schloff. 
Und chöt i lo verwache hüt, 
O Muetterhärz, i tät dr's nüd. 

Dr Wäg. 


D'Großmuetter leit dr Spiegel uf. 

Es dimmered durs Dorff duruf; 

Wie ſött me do ifädle? 

Lauft det nüd 's Ziſchgeli? Das cha's. 
Glych, wo ſ'em rüefft, iſch ſcho dur d'Gaß, 
Weiß Gott wohi, goh wädle. 


Wohl, det blybt's vor em Brunne ſtoh. 
As wundered dä Tube no, 

Wo d'Fäke lönd ufſchyne. 

Los Ziſchgeli! — 's iſt ſcho verby. 

Det hured's vor dr Bäckery, 

Und luegt i Lade ine. 


Köirſt, Ziſchgeli, chum gleitig hei! 

Det gumped's über d'Bſetziſtei 

Is Nochbers Chätzli noe. 

Se lue där Frag! Jä, köirſt dä nüd?! 
As macht ſi übre Hag is Gſtüüd, 

Iſt wäg wie d'Wulch im Bloe. 

D’Großmuetter lot dr Fädlig goh. 
Hät d'Lismede eis z'Hande gno: 
Das chani au wän's nachted! 

Still hät ſi glismed bis i d'Nacht, 
Dr Wäg i d'Chindezyt zrugggmacht 
Und jede Stei druf g'achted. 


Und jedes Stärnli, wo im Tau 
Hät baded und im Güntli au, 
Sy guldne Spinnebeindli. 

Wie meh ſi d'Nacht due inelot, 
Deſtmeh dr Wäg ea heit're fot; 
Keis Stäubli druf, keis Steindli. 

's Eptöifterli Fahr. 


Und wämi 's Heiweh überninnt 
No myner alte Heimed, 

Verwütſchi halt dr Stäke gſchwind; 
J reiſe us äs wie dr Wind, 

Und loſe a dr Limmed, 

Wo d'Waſſerjumpf're ſchwimmed, 
Wie 's Summerlied aſtimmed, 


As töint äs wien ä Orgele, 

Und weißt vo guete Zyte. 

J goh und goh da Wälle no. 

Und d'Wält iſt grüen, dr Himel blo 
Und ebig guldig d' Sunne. 

Und öb mi rächt ha bfunne 

Stohn ich im Fährli unne. 

Im Chlofter Fahr uf Heimedgrund, 
Wo d' Rappe ſtönd im Woppe. 
Und nu ã beſſ're Woppeſchilt: 

Im Chilchli 's Muettergottes bild 
Zeigt mir i luter Sunne 

Und Chindeträum igſpunne, 
Waldſtatt und Frauebrunne. 


O Gruebibänkli vor dr Stadt, 
Se bhüet di Uſerherrged! 
Es iſt ſe ſchöin, hät's neimena 
As Plätzli wo me gruebe cha, 
Syg's furt a wyte Wäge, 
Syg's hert eim vor dr Stäge, 
Syg's i eim ſälber gläge. 

's Salviglöggli. 


As Glöggli goht durs Heimedtal 
Sid mehdä tufed Johre. 

Und bini au vo heime wyt, 

J ha's jeddwedi Väſperszyt, 
Wie's Stimmli von 're Nachtigal, 
Im Härz und i dä Ohre. 


As zeigt mer d'Bſetzi vor em Hus 
Und druf di bloe Tube. 

As bringt mer üſ're Lanzigwind. 
Drus juzed alli Nochberschind; 
Und neimer luegt zum Pfeiſter us: 
's Großmuetters ſchneewyß Hube. 


Und 's Glöggli bringt mer 's Vaters Schritt 
Und 8’ Muetters Hand, die zärtli. 
Bringt Wyhrauch, Fähne, Chilegſäng. 
Und gönd dur d'Wüeſti hüt my Gäng, 
Das Glöggli leit mer d'Chindezyt 

Dri wien äs ſältſes Gärtli. 

's Salvilied. 


Es chömmer us dr Chindezyt 
Vil ſchöini Liedli noe. 
Si chömmer no wän ; föihnt und ſchnyt, 
Im Gwülch und us em Bloe. 
Hend allerhandfür Gwändli a, 
A gfreute Ringelreihe. 
Eis aber goht ene vora, 
's iſt Salvilied. Was trait's im Hoor? 
A Wyßeſunntigmaie.““ 

Salve Regina! | 


As chunt im guldne Ruſt derthar 

Mit ſydelindem Trittli. 

Goht heimli no ä Angelſchar, 

Und lyslig wien äs Zytli. 

As aber lot ſy Stimm lo goh, 

Und loſe mueßi, loſe. 

Si chunt mer wie Fyfalt're no. 

Und's iſt mer d'Wält ſchmök' zringelum | 

Vo Ilge und vo Roſe. ; 
Salve Regina! 

J köire 's Salvilied im Wind, 
J köire's dur all Mure. 
Und hät's äs Stimmli wien äs Chind, 
's goht dur all Dunder dure. 
Und was au lauft und was's au git, 
Das Liedli wil ſi nüe, 
Vom Morged bis zuem Obedrot. 
My Seel verninnt's im Chilbitanz, 
Und abe mueß ſi chnüe. 

Salve Regina! 


* * 


93 


D' Form. 


Dr Wy will ich im Glesli ha, 

Im Glesli fyn und gſchliffe. 

As luegt mi wie 's rot Fähndli a 

Uf alte Däneſchiffe. 

Scho mängiſt ſind dem Fähndli no 
Allſäme my Gidanke, 

Und voll wie d'Schiff ſind ſ' umecho. 


Und wän dr Wy im Glesli ſunnt 

As wie dr Tag im Tröigli, 

Iſch wien äs Aug wo gäg mer chunt, 
Wie 's Stärnli us em Augli. 

Und tuſed Stärneli chönd mit, 

Bis's z'letzt ä Ringelreihe 

Vo guldne Wälte um mi git. 


Dr Wy will ich im Glesli ha 
Und nüd im Kaffeebekli. 

D'Ros, wo am beſte ſchmöke cha, 
Hät au das herrliſt Rökli. 

Und fyner nu äs Bärgchriſtal 

Iſt 's Dichters Liederchelchli. 

Se fyn wie 's Glük vo Edehal. 


* X 

Winterliedli. 
J. 


Es ſchneevered, es ſchnyt is i. 

Die wyße Dechene ſind zwäg. 

Au d'Flüümli hät's, tagus, tagi, 

Ums Döirffli ume byged. 

Und tuſed Vogelſtimmli gönd, 

Und hunderttuſed Flökli chönd, 

Wo alli, alli ſchwyged. 

Wie rüebig iſches zringelum! 

Chum rohdt fi d'Seel im eig'ne Härz. 
Wohl, lyslig ſait ſi: Chum jetz, chum, 
Und tue mer einiſt loſe! 

O liebi Seel, ha nüd derzyt. 

As hürnigs Gygli zeukt wie wyt, 
Cha ſy au färnig Roſe. 


II. 
Es rüebiged ' ä Läng'ri meh. 
Blöiß öppe 's Chilezytli 
Sait öppe einiſt üb're Schnee 
Was d' logge meint im Ture 
Vom Freue und vom Trure. 

Und neimeeinift rohdt ji au 

As wätterleichigsss Augli; 

As Stimmli von're ſchöine Frau, 
Wo us em Härz verdüted 

Was 's Glöggli dinne lüted. 


III. 
Dr Schnee Iyt haghöich uf em Dach. 
's iſt drunder glych äs Füürli wach, 
Im Härz äs wie im Ofe. 
Se ſtill as ſ'motted mitenand, 
Cha ſy, ſi wärmmed 's Vaterland, 
Cha ſy, ſi bringed d'Wält i Brand. 


IV. 
Herbſt, Summer, Winter, Lanzigzyt, 
Das Spil i Üferherrgeds Hände, 
Ufeiniſt iſches au verhyt. 
Hüt goht's nu zringelume. 
Drumm wemmer's nüd verſume. 


Und ſimmer blöiß Fygürli dri, 
Sind uf is doch ſy Auge. 
Mer ſpiegled is i ihrem Schy. 
Drumm, Härz, ergib di ſtille 
J Üferherrgeds Wille. 


96 


's Zytli. 


Iſch rüebig i mer inne, 
Chas duße goh wie's wil. 
D' Seel ſitzt i ihrem Stubli, 
Im Härz und hät ſi ſtill. 


's iſt nüd im Stubli z'gwahre, 
As ihres Rächnigsbuech. 

Weiß nüd was mag driinne, 
Ob Säge oder Fluech. 


Und d. Seel im Stubli inne, 
Si blätt'red und luegt no 

Wie ſpot as's ſyg am Zytli; 
Und 's iſt mer, köiri's goh. 


Und 's iſt mer, 's gſpeiſt im Zytli 
Dr Schatte vo dr Hand, 

Wo's aglo hät bim Wiegli, 
Am Zeiger umenand. 

Dr Herzog Lütpold. 
(Ibergeriſch. 


Wän iſches gſy? J alter Zyt. 

Bi Sämpich ligged d'Schwyzerlüt. 
Hüt ſött's es einiſt haue! 

Das welis Üferherrged gä 

As der Gang miär ruch Alpechräh 
Vernütiged die Pfaue! 


Dr Herzog Lütpold, ſchön und jung, 
Said: Hüt, jehr Herre, gilt's dr Schwung 
Mit dene chärſche! Hirte! 

Was rüefft ä Graf: A ringe Struß! 
Mer ſchland am Faß dr Zapfe us, 

Und Rote wemmer wirte! 


Si ſtygid appe ab em Roß. 
Se chum is jetz nu, Eidginoß, 
Mer wend di weidli ſpieße! 
Wer bäggid due? Dr Uriſtier. 
Wie wän ä Laui appefiehr, 
Chönd d'Eidginoſſe z'ſchieße. 

Die Ritterſpieß ſtand wien ä Mur; 
Nid eis Hirthämli? chund derdur. 
Wie byßt dr yſi Igel! 

Druf iſt dr Winkelried vora! 

Sy Eidginoſſe hindena. 

Haarus, jetz lat dr Rigel! 


Hüt hend ſ' dr Tod eis uf dr Stör. 
Si bißnid ſi i d's Ritterheer, 

Si fräßid ſi durdure. — 

Die Alte hend is z'wüſſe ta, 

Was Trüwi zue dr Heimed cha, 
Wie putzt hend all vier Bure. 


Wie hend ſ' die Herrelüt verwätſcht! 
Wie hend die Schwyzerchnüttel tätſcht! 
Wie's Buechis wettid ſchyte. 

Derna wo d' Ritter wend verpflieh, 
Sind ihri Hängſte nümme hie. 

Se chönd ſ' nid heizue ryte. 

Was hed dr Herzog Lütpold gmacht? 

Ar ſtaht z'mitzt inne i dr Schlacht, 

Und trait d' Habsburger Fahne. 

O Herr, o Herr, gend gleitig Bäch! 

Was wender i dem Gſtunggs und Gſtäch, 
Dr Hau chund ſcho doane! 


Dr Herzog Lütpold, jung und ſchön, 
Staht grediß wien ä Tann im Föhn, 
Und ſaid: Wells Gott verhüete! 

Hie ſtahni und hie blybi ſtah! 

Es hed ſo mänge brave Ma 

Scho für mi müeße blüete. 


O Herr, det chund das offe Grab! 

Und üt Frau und üe Chnab, 

Wie tüend ſ' nid uf i plange! 

Dr Herzog ſaid keis Wörtli meh. 

Ar zücht ſys Schwärt, ſe bleich as Schnee, 
Und ſchwänkt ſy Fahneſtange. 

Und jetz ift d'Laui uf em gſy. 
D'Hüed flügid ab und d'Chöpf derby. 
Dr Herzog ſchwänkt ſys Zeije. 

Biſt du dr Chüng vo Sſterrych?! 
Red, Ryſtetſchuupp, ſuſt gift & Lych! 
Mer ſind jetz juſt am mähje. 


Dr Herzog hed keis Wörtli gſaid. 
Sys Schwärt gid aber redli Bſcheid. 
Se ſtirb! Jetz mueß er ghye. 

Und wyter gaht's. Haarus, haarus!“ 
Si tanzid midene Schlunggus; 

Keis Bättle hilft, keis Chnüe. 


Wo ſ' aber d' Schlacht hend gſchlage gha, 
Se gſehnd ſ' am Held dr Herzog a, 

Nid ſyner Pfauechappe. 

Sy Chruſel drunder ſind voll Blued. 

Si lüpfid ihre Yſehued, 

Und chnüid vor em appe. 

Ga Rom! 
(bergeriſch.) 


Mer wend, mer wend ga Rom zue gah, 
Mer wend i ds Wältſchland appe! 

Mer wend a üſem Fähndli na! 

Will's neimewer nid durela, 

Se gammer druf wie d' Rappe. 
Henuſode, land a, land a 

Mid Pfyffe und mid Trümme! 

Mer wend, mer wend ga Rom zue gah! 
Marannli, will di nid verla, 

Bloß hinecht beit mer nümme. 


3 Rom ſitzt der Papſt im Marvelhus; 
Cha nümme uſe wütſche. 

Dr heilig Vater Julius, 

Der ſaid: Das iſt ä herti Nuß, 

Bloß d' Schwyzer chönd ſi tütſche. 
Henuſode, land a, land a, 

Mid Pyfffe und mid Trümme! 

Mer wend, wer wend ga Rom zue gah! 
Großätti müend nid Chumber ha; 

Si ſöllid is nid chrümbe. 

Was hed dr heilig Vater gſaid, 

Ar chö ſi chuum meh rohde? 

Und hend ſ' a diär dr Wäg verleit, 

Miär gand dr zue wie ds Trämm durs Gleit, 
Und männid d'Hagle z'Bode. 

Henuſode, land a, land a, 

Mid Pfyffe und mid Trümme! 

Mer wend, mer wend ga Rom zue gah! 
Großmuetter, zündid ds Liechtli a, 
Villichter chömmer nümme. 

Z'Chrieg. 
(Ibergeriſch.) 


Jetz willi uf und z'Chrieg, Marie! 
Es mauglid ſcho ums Hoſtedli, 
Und 's hornid i dr Taäiffi. 


J üſerherrgeds Name, Franz, 
Blyb au! 's iſt nu nid heiterglanz; 
D'Chüeh bäggid blos im Gade. 


Und ghörſch nid was da unde chyt? 
Marie, jetz la mi gah, 's iſt Zyt; 
Es trummid i dr Abni! 


Gah nid! Voruße hokt der Tod, 
Und dängelid im Morgedrot 
Sy Sägetſe. Blyb by mer! 


Jetz gimmer har my ſtürzi Hued, 


Marie! Es wimslid mer im Blued; 
J darff nid länger ſume. 


107 


Se gah! Und chuſt mer ume, Franz, 
Se willi my Wyßſunntigchranz 
Diär ufe Blächhued legge. 


Und fötti halt mid Tod abgah, 
A d'Himelstüre willi ſtah, 
Marie, und uf die beite. 


My liebe Franz, wänt nümme chuſt, 
Se beit mer im Soldateruſt 
Im Himel z'mittzt driinne. 


Marie, ich mueß am Tor wachtſtah, 
Will jede Herr dra Schwyzer ha, 
De gwüß au Uſerherrged. 


Glych, miär wend läbe, liebe Franz. 


Drumm wäg is a zuem Hochſigtanz 
Mid dyner Hälibarde! 

Dr Tambur. 


Es iſt ämol Tambur gſy. 
Rumbumm! 

Där iſt mit ſyner Kumpäny 

Eis z'Chrieg is Wäſchland ine. 

Si hend eis Huginotte tütſcht. 

Hend ſälber köirig Chlepf verwütſcht. 
Rumbumm! 


Si hend dr fränkiſch Chüng vo Moo 
Rumbumm! 

Z'mittzt dure Find uf Parys to, 

Mit ſyne ſchöine Fraue. 

Due ſait dr Chüng: Was wäri hüt, 
Hett ich nüd d' Schwyzer Gvaterlüt? 
Rumbumm! 


Wän iſches gſy! Im Moned Mai. 
Rumbumm! 

Dr Tambur chunt älleinig hei, 
Mit Hälibard und Trumme. 

Bi Pori, weles Mordijo! 

Sy Kumpäny hend d' Rappe“ gno. 
Rumbumm! 

Jetz grüeßdi Gott, mys Vaterland! 
Rumbumm! 
Ar ninnt dr Schlegel i ſy Hand, 
Und trummed 's Dorff durufe. 
Und wäni au älleinig bi, 

's Härz bringi vo dr Kumpäny. 
Rumbumm! 


Und won er goht durs Dorff duruf, 
Rumbumm! 

Gönd gleitig alli Schybli uf, 

Und d'Gſichter lönd fi vüre. 

Dr Tambur gſehnd ſ' dur d'Gaß ufcho, 
Sy Kumpäny au hinneno. 
Rumbumm! 


Gottlobunddank, nüd eine fählt! 
Rumbumm! 

Si chromed Ruehm und guldis Gält; 
Willkum, ihr liebe Chnabe! — 

Und wo's am Rothus duregoht, 

Wie flütt'red 's Fähndli füürzündrot! 
Rumbumm! 

Dr Tambur chunt vor d'Chiletür. 
Rumbumm! 

Und orgeled's nüd innevür? 

Und tuet's nüd Füfibäte? 

Heiland, wo iſt 's Soldatekor?! — 
Dr Tambur ſtoht ällei am Tor. 
Rumbumm! 


Ihr gute Lüt, lönd's Jomm're ſy! 
Rumbumm! 

Im Wältſchland lyt my Kumpäny, 
Und wo — das wüſſed d' Rappe. 
Und hender mer ſ' gſeh noecho, 
Sen iſch, will ſ' hie wend uferftoh. 
Rumbumm! 


Wer walbed det zuem Pfeiſter us? 
Rumbumm! 

As Maitli wien ä Hochſigſtruß; 

Keis asligs meh uf Arde. 

Jetzt höirt dr Trummeſchlegel gſchwind: 
Gottgrüeßdi, mögigs Schwyzerchind! 
Rumbumm! 

O Tambur, ſäg, wo häſt my Gſell? 
Rumbumm! 

Bis uferſtoht ſy armmi Seel, 

Das magi nüd erbeite. 

's iſt ſcho A erb'ri Ebigkeit 

Sid är hät's Baner 's Dorff abtrait. 
Rumbumm! 


Se häſt nüd uf mich beited ka? 
Rumbumm! 

Dr Tambur wirbled was r cha 
Dem fchöine Maitli z' Ehre. 

Druf ift er widerum dervo. 

Lang hät me köirt ſy Trumme goh. 
Rumbumm! 

Waldlütebluet. 


Es iſt vor alte Zyte gſy, 

3˙Einſiedle ruked d' Schwyzer i, 

Dr Läuffer mit da Chnächte. 
Tambur, jetz chlopf dr Fahnemarſch! 
„Wo iſt jetz das Rebälleghüt?! 

Dr Ruppärt Chäli* wemmer hüt 
Und d'Waldlüt all die ſchlächte.“ 


„Tue uf dy Tür, du Galgebueb, 
Se git's im Schwyzerländli Rueb, 
Dä mueßt ga Schwyz vor d' Herre!“ 
Tambur, jetz chlopf dr Fahnemarſch! 
Dr Wänirotsherr hend ſ' am Gurt. 
„Jetz gleitig üb're Hogge furt; 

Das ſöll is niemer wehre!“ 


Und wo ſ' wend über d' Alp usgoh, 

Se ſtöhnd ä Schübel“ Waldlüt do: 
„Mer wend i d'Freud verhye!“ 

Tambur, jetz chlopf dr Fahnemarſch! 

Es git ä Chlepfede und Tätſch. 

„Und wender Wätſch, ſe hender Wätſch! 
Si ſöled is nüd rüe.“ 


* Haupt der Aufſtändiſchen. 

Si hend dr Ruppärt Chäli gfryt. 
„Se gſehnder's jetz, ihr Nochberslüt, 
Mer lönd is nüd lo druke. 

Wend wie vor altems zueni ſtoh, 
Wend mit i z'Chrieg wie albig’ goh, 
Nu wemmer is nüd puke.“ 
Tambur, jetz chlopf dr Fahnemarſch! 


Dr Hansjör Lienert rüeft's is Land. 
Und 's Rappefähndli ninnter z' Hand: 
„uf d'Chnü, ihr Arztyrane! 

Bois hender glöihned üſ'ri Trü, 
Drumm fahred hurtig eis uf d'Chnü, 
Und ehred üſ're Fahne!“ 

Tambur, jetz chlopf dr Fahnemarſch! 

Due gly nohar find ſ' wider cho, 

Hend d'Waldlüt nachts vom Gligers gno, 
Hend ihre dry lo ſtärbe. 

Tambur, jetz chlopf dr Fahnemarſch! 
Reſpäkt vor dir, Rebällebluet! 

A Fryheit und'rem Geßlerhuet, 

Was gilt's, mueß nu verdärbe. 


Und due, 's iſt nüd frylang nohar, 
Se chönd die Wältſche uf is dar. 
Si mached d' Schwyzer z'tanze. 
Tambur, jetz chlopf dr Fahnemarſch! 
Wer goht und ſtellt ſi vornedra, 
Und hät dä Wältſche 's Bei vürka? 
D'Waldlüt ar Belleſchanze.“ 
Tambur, jetz chlopf dr Fahnemarſch! 


* Kampf an der Bellenſchanze beim Hüttnerſeeli. 

Ds Fähndli. 
(Augſte 1914.) 
(Ibergeriſch.) 


Stand uf, iehr Schwyzerhirte! 

Es gaht ä Trumme um. 

Se briegg nid aſe, liebe Schatz; 

Bim Landesbaner iſt my Platz. 

J bi kei Stubeſitzer, 

J bi kei Ofehoker, 

J bin ä chärſche Schwyzer. 

Drumm zäpfdi? und nim 's Härz i d' Hand! 
Mys Gſpusli iſt jetz 's Vaterland. 
Sym rote Fähndli hani na; 

Gang's hi wo's well, will's nid verla. 


Stand uf, iehr Schwyzerhirte! 

Es gaht ä Trumme um, 

J wär ſuſt für ä Fride gſy. 

Mys Heime lyt im Sunneſchy. 
Und wend ſ' dr Fride chehre, 
Buebs gnueg! Mer wend is rohde! 
Es ſöll is niemer bherre. 

Selang mer zämeſtand, wän's gilt, 
Und Dörffi!“ hend iſt nüd verſpilt. 
's Urähnis Fähndli mueß vorus. 

's weißt d'Chündig wohl. Haarus, haarus! 

Stand uf, iehr Schwyzerhirte! 

Es gaht ä Trumme um. 

Und bini bloß ä Schwyzerbur, 

Mi weißt a für was me traid d' Mundur.““ 
Es iſt für 's altgfryt Ländli; 

's iſt für kei Chüng no Chaiſer, 

Es iſt für 's rotwyß Fähndli. 

's flügt vor is har äs wien ä Bruuſt. 
Miär trägid's i dr Schwyzerfuſt; 

Und was au chund, wer hend em Bſtand. 
Miär trägid d'Fryheit i dr Hand. 


* * 

Schwyzer. 
(1915) 
(Ibergeriſch.) 


Sind miär nu urchi Schwyzerlüt, 

Eifach i Wort und Ruſt? 

Hend miär im Härz nu Dörffi hüt, 

Hert Chnöde i dr Fuſt? 

Frymänge hed äs fröndlachts Tue 

J Sprach und Chleiderlappe. 

Glych, 's lyd am Fueß und nid am Schueh, 
Am Chopf, nid a dr Chappe. 


Sind miär nu alti Schwyzerart? 

Bil Frönds hund üs dur d' Tür. 

Glych, ſimmer's nümme all am Bart, 
Se ſimmer's innevür. 

Im Schwyzerbärgland wachſt ruchs Holz; 
Mi darf's äs Bitzli bſchnyde. 

Was ſchadt das üſem Schwyzerſtolz? 
Das Holz, das mag's verlyde. 

Hend miär nu Fräid am Schwyzerbund? 
Haarus, mer wend em bſtah! 

Fry ſimmer, dilegued und gſund, 

Und zäme wemmer ha. 

Und was's au um is ume gid, 

Mer land is nid verwybe. 

Sind miär nu Schwyzer alder nid? 

Mer ſind's, ſe wemmer's blybe. 

Dr Horebruſtſchütz. 


A Jjeboge!? wili nüd; 

J wett äs Horebruſt. 

J bi keis Tökelbüebli meh. 

As wien ä Spärbel magi gſeh, 
Und gleichig iſt my Fuſt. 


Und wäni au nu Junge bi, 
Mi weißt nüd was's nu git. 
J üebe's mit em Horebruſt. 
Und hani 's Träffe i dr Fuſt, 
Cha's 's Gwehr dä Inner Zyt. 


Und rüeft mi einiſt 's Vaterland, 
Und trummed's zuem Abäll, 

Se wil mi ſtelle wie dr Blitz. 
Cha ſy, es brucht ä Meiſterſchütz, 
Cha ſy, ä nüe Täll. 

Liechtli. 
(1917) 


D' Waldvögeli und ich derzue, 

Mer wend's nu nüd bigryffe, 

As d' Wält ſött eistig duchter '? tue, 
Und höire Lieder pfyffe. 


Es iſt jo ſcho ä hebſchi Hetz. 

's Bluet wil nüd höire rünne. 
Scho tuet dr Haß ſys dunkel Netz 
Um d'Arde umeſpinne. 


Wie hät's dän au my Muetter ka, 
Wän's gnachted hät um d'Schybli? 
Si zündt äs früntlis Liechtli a, 
Und heiter wird's im Stübli. 

Troſt. 


Mer nend ſuſt d'Wält äs wie ſi iſt, 
Und lönd ſi nüd vergroe. 

's wird eim mängs Chüftigs'* au uftiſcht. 
Mi gnießt's und ſinnt em noe. 
Selangs halt ſunnig Mörged git, 

A guete Wy vo Zyt zue Zyt, 
Schöis Wybervolch i d'Armme, 

Iſt niemer hüntſch z'verbarmme. 
Iſt au dr Bys im Gärtli gſy, 

's chönd eistig wider Blueme dri 
Und tuet's d' Wält und'reſchnye, 

Es mueß ſi z'Wiehnecht nüüe. 


Mer wend au jetz nüd z'trurig ſy. 
Mer werd is ehnder wehre. 
Goht's i dr Wält au ruch harby, 
Wer wil där Flade chehre? 

Es bruchti ſcho A Riſefuſt. 

Und gläuppli wär's au umeſuſt. 
Sind die, ſind ander Zyte, 

Mi cha d' Milch nüd verſchütte. 
Und ninnt eim d'Tauſe ſchier dr Schnuf, 
As Nydeli iſt obedruf. 

Gſund Wyberlüt und Chnabe, 

Si fäumed's obenabe. 


* * 

Usgänts Summer 1917. 


Es dimmered durs Täli 

Dr Obedluft will cho. 

's chönd au im ſchwarze Fäli 
Wie Chatze, d' Schatte no. 


Im Stubli bini ghured,““ 
Ha 's Läbe überleit. 

A Chatz hät uf mi glured: 
Die dunkel Ebigkeit. 


Dr Eint hät d' Hand zuem gyge; 
Zuem predige dr Zweit; 

Und där zuem Schyterbyge. 

Und wie me's bygt, wird's trait. 


Hilf, Üſerherrged träge, 

Wän mir mys Chnüũ verſait! 
Am Ofe bini gläge. 

Keis Mürli wyt no breit. 


Blöiß nu äs Schybli zitt'red. 
Mi achted's währli chuum. 
Cha ſy, as's neime gwittred. 
Cha ſy, 's Wildheer goht um. 

D' Wiehnecht. 
(1817) 


Es iſt um Wiehnecht ume gſy, 

Won ich äs Buebeli gſy bi 

Im teuffverſchnyte Heimedtal. 

Due hemmer dä am helge Tag 

J üſ'rem Schuelhuschileli 

A ſchöiniſchöini Wiehnecht ka, 

D' Stadt Bäthlihäm. Und unnedra, 
Im alte Weidſtall, wintſch und chly, 
Iſt 's Chrippli mit em Heiland gſy. 


D' Stadt Bäthlihäm am Sunnerai, 

Iſt wyß gſy wie vo Hälffebei; 

Und 's iſt eim gſy, es gieng dri um 

Vo Liechtlene ä Prozäſſion, 

So hend dri alli Schybli zündt. 

Wie 's füürig Schiltli uf em Härz 

Vom Angel, wo wyſt himelwärts 

A ſchüüchi blindi Armmiſeel, 

Wo gmeint hät, 's gieng jo gwüß i d'Hell. 

Gly bini alt, my Heimed Int 

Am Züriſee, ſcho langiszyt. 

Und glych, wän ich im See nogoh 
Gäg d' Stadt, im Sunneundergang 
Und d'Schybli glitzgered wie Füür, 
Sen iſch mer ſiä, dr Bärg uf chäm 
Die helig Stadt vo Bäthlihäm. 

Und 's iſt mer, drunder neimewo 

Sött 's Chrippli mit em Heiland ſtoh. 

's Stärnli. 
(1917) 


Wie ftiend’s au herrli i dr Wält, 
Wän 's Härz regierti ſtatt em Gält. 
Das miecht nüd ſettig d'Kure.!““ 

Mi müeßt dä nüd äs wien ä Spatz 
Usluege öb eim nüd A Chatz 

Tüeg neimewo uflure. 


Mi luegti dä nüd wien ä Drak 

Ufs Schuehwärch z'erſt, da ufe Sak 
Vo üſ'rem liebe Nöichſte. 

Mi wund'redi ſy Auge us. 

Und grüeßti d' Seel eim früntli drus, 
Se gult eim das am höichſte. 


Mer ſind dänkwohl nu wyt dervo. 
Sewyt as d'Arde iſt vom Mo. 

Und glych, 's chunt einiſt aſe. 

Dä gönd dr Nyd, dr Haß und Gyt, “ 
Wil d' Blueme groted für all Lüt, 

Nid blöiß ufs Nochbers Wafe.!? 

en 


Dä chömed d'Liebi und au d'Freud, 
Wil niemer läbt i diſem z'Leid, 

All off hend Härz und Türe. 

Dä tuet me alls as's obſi goht, 

As nie keis Chind meh chunt i d'Not, 
Mueß hungere und früre. 


Dä tuet me alls as Jede glych 
Sys eigi Plätzli hät und Rych 

Und au ſy eigi Meinig. 

Dä lot me Jede ſyne ſy, 

Vom Nochber und vo allne fry, 
Blöiß ui dr Liebi einig. 


Wer glaubt hüt nu as's aſe chäm? 
O liebe Stärn vo Bäthlihäm, 
Was ſimmer dr nüd noe? 

Dä hettiſt d'Dünkli von is gno, 
Scho lang i d'Heit'ri 's Tor ufto, 
Mit dym guldgälbe Toe. 


* N 

Grablied. 


O Mäntſch, o Trälleläteri,““ 

Uf dere Puggelwält! 

Mi beited uf d' Grabbäteri, 

Bis 's Beihusglöggli ſchällt. 
Mi leit ſi ab is Chileloch, 

Und hökt ji müsliſtill. 

He, überobe goht's jo doch; 
Mi mangled niemer vil. 

Und häſt weiß weles Gweſi ka. 
Gmeint, d'Zyter müeßed bſtoh, 
Wänt ſ' du eis nümme luegiſt a, 
Und d'Wält müeß undergoh. 


Häſt du dr Ture z' Babel but? 
Igfädled du dr Blitz? 

Jetz biſt wien ich ſe läär und blut; 
's Dänkmol nützt dir kei Bitz. 
Und du biſt groß und ich bi chly; 
Und gſehſt, 's goht dobe glych. 
Mi laufft a üſ'rem Grab verby, 
Und pfyfft uf dich und mich. 

Laſ e ſ' pfyffe dobe. Us iſch bas. 
Kei Brüeder tuet is weh. 

Sind ohni Liebi, ohni Haß; 

Nüd wüüſche müemmer meh. 


* * 

Gränzwacht. 
(1918.) 


Wer lached über d'Heldezyt? 

Si hät is vo dä Chünge gfryt, 

Us ſälber gmacht zue Chünge. 

Wer ſpöttled über d'Heldetat? 

Si hät is d'Döirffer but und d'Stadt 
Us alte Twingburgringe. 


Was hetted ihr z'Morgarte to, 

Ihr Anzer??' Wär's uf üch acho, 
Mer wäred hüt nu Sglave. 

Mer ſtiended und'rem Geßlerhuet; 
Mer lufed dur nes Meer voll Bluet, 
Und wüßted au kei Hafe. 


Die Alte hend mit ſcharpfem Biel 
Agwäged durs verflüechtiſt Gſtriel, 
Drumm hemmer hüt guet lache. 

Und glych, wer gſeht wie's rücht und ſtübt, 
Luegt hüt as 's Bieli ghauig blybt, 
Anſtatt Koländer z' mache. 

Es find nu nüd all Drake tod; 

Mer müend nu chummere ums Brod 
Au um d'eEllbogewyti. 

Und 's iſt eim ſchier, dem köired Tätſch, 
Wo für 's ſchöin Gärtli z'mitzt im Nätſch,? 
Fürs Schwyzerland nüd ſtrytti. 


Und wämer ſchirmmed üſ're Schwyz, 
Se ſorged mer dä allerſyts, 

As d'Fryheit nüd goht under. 

Si hät dr Stamm i üſ'rem Land; 
Ar lot ſy Aſt wyt uſenand, 

Bis alli Wält mag drunder. 


R * 

1. Augſte 1818. 


I. 
O Schwyzerland, was ſind au das für Zyte! 
Dys Fähndli flügt äs wien ä glähmte Gyr. 
Bringt's chuum ufs Dach meh a dr Bundesfyr, 
Zuem alte Näſt us und'rem große Mythe. 


Hend üſer Ahnilüt vergäbe gſtritte? 
Wer freut ſi nu am Augſtefryheitsfüür? 
Und gend die Chriegsragette vor dr Tür 
Acht heiterer i üſer rüebig Hütte? 


Und erſt die Schynguldlüchter innerhalb, 
Wo |’ gſchmugled hend i üſers eifach Hus, 
Si chönd eim ſchier wie Bländlatärne vor. 


O Schwyzervolch, im Tal und uf dr Alp, 
Lueg nüd no fröndem Brand und Füürwärch us. 
Gwahr 's eigi Liecht! Gly wärmmt's di tuſed Johr. 

II. 
Mer ſind, cha ſy, au nümme die Hoorglyche. 
Was Eyt?? ü das? Dr Baum iſt äbe zwyt.?“ 
Und as r flyßig trait und öppis git, 
Und Raſſe hät, cha üs kei Schwumm usſtryche. 


Mer lönd au mängs lo goh vo alte Brüche; 
Gönd dörffig öppe mit dr nüe Zyt. 

O Schwyzervolch, gwahr nu dr Wäg und Schritt! 
Und mira ſtürmm, nu tue mer nüd erfchlyche. 


Mängs Guets wird but; mängs minders au abtrait. 
Wo Glogge gönd, cha ſy, find Schälle gſy. 
Und mir wend au dä beß're Töine no. 

Au nüem Liecht, wän üs im Härz verſait 


's alt Ampeli, wo ſuſt ä heit're Schy, 
Und wärmmer git as Sunne, Stärne, Mo. 


* ** 

D' Chaiſerſtadt. 


3˙Hilff, Muetter, z'Hilff! — Was iſch au Chind?! 
Gottlobunddank, 's iſt blöiß dr Wind. 

Es hät mer traumt, 's ſyg neimewo 

As Waſſer, teuff und zündchniſtblo, 

Wie äne Fluß im Buech, der Rhy. 

Und 's iſt mer cho, äs Schiff heig's dri. 


J ſtygi i und fiehr dervo. 


Zäntume i dä Porte no 

Hät's Wybärg, Döirffer, Burge ka. 
Ha z'luege, was i luege cha. 

A ſchöini Wält, voll Sunneſchy. 

Wie gfellig müend do d'Mäntſche ſy! 
Und wie mys Schiffli aſe goht, 

Se gwahri, wyt im Obedrot 

A Chileture. Ich druf zue. 

Ar wachſt und wachſt äs wien ä Flueh 
Us Weid und Wald. Jetz gſehni 's Chrütz. 
As glitzgered äs wien ä Blitz; 

Und drunder zue hät's Dach a Dach. 
Breit wien ä See iſt jetz my Bach. 

A Stadt lyt vor mer und ä Brugg. 
Jetz gibi gſchwind im Schiffli lugg, 
Und gumpe wie dr Täll as Port. — 


„Ihr Lüt, was iſt das für nes Ort?“ — 
„He, fait ä Bueb, „'s iſt d'Chaiſerſtadt.“ — 
Ha währli gmeint, 's verſchlieg mer's grad. 
J gſeh dr Chüng ſcho uf em Tron 

Und uf ſym Chopf die guldi Chron. 

„Se ſäg mer, Bueb, wo wohnt dr Chüng?“ 
Ar düted ufe Hüſerring: 

„Det lyter wo dr Ture ſtoht 

Bi diſe; är und all ſind tod.“ — 

„All Chünge tod?! „Es wird mer gſchmucht.!“ 
„Jo, au dr hinderſt“, macht r ducht, 

Und redt nümeh. Es dimm'red ſcho. 

Und due, i weiß nüd wie?; iſt cho, 

Se ſtohni vor dr Chiletür. 

Und orgeled's nüd innevür? 

Und öbi rächt weiß, woni bi, 

Se bini i dr Chile giy. 

J mach mi vüre bis as Chor. 

As yſis Gitter iſt dervor, 

Und Grab a Grab hät's hinnedra, 

Vo Marvelſtei. J luege ſ' a. 

Es ſchnützeled?“ mer ſchier ächly. 

Cha 's ebig Liecht nüd rüebig ſy? 

Und jetz im Chor, was hät ſi grohd't? — 
Im erſte Grab ä Chüng ufſtoht. 


134 


5 Ar hät ä guldne Reuff ufgleit, 
5 As Schwärt i ſyne Füſte trait. — 
„Wer biſt du, Ma im guldne Ring?“ — 
's wird müsliſtill. „Dr vorderſt Chüng.“ — 
„Und ſäg au, Chüng, wo häſt dys Rych?“ — 
A zweite Ma, i dieſem glych, 
Stoht uf und düted ufe Dritt: 
„Frog äne!“ Ane tuet ä Düt 
Im Vierte, Füfte. Höirt's dä nie? 
's chönd Chrone; nei wie züsled die! 
Jetz chunt dr letzt. Där trait ä Huet 
Vo Die und äs Schwärt voll Bluet. 
„Mys Rych?“ Wie iſt där Chüng ſe bleich! 
Sys Schwärt zündt wien ä Wätterleich, — 
„Mys Rych? Ar luegt dur d'Reihe uf. 
's hät Schwärt a Schwärt; mi köirt kei Schnuf. 
„Mys Rych? Ich und my Väter wärt, 
Mer hend 's vergäſſe, frog mys Schwärt!“ 
Ar ſait's und iſt verſunke gſy; 
Und diſi au. Im Dimmerſchy 
Lyt nu äs Schwärt uf jedem Stei. 
Und due, äs wieni ſtoh ällei, 
Stönd d' Schwärter uf und wärded rot. 
Us jedem ä Sprützbrunne?“ goht, 
Vo jedem lauft ä Tſchätterbach.?“ 

Und d'Mure bibned, 's chroſed 's Dach. 
As lot fi uf, d'Wält wird ä See 

Vo Bluet! — O Muetter, was wär gſcheh 
Hett ich nüd ii Stimm verno! 

O Muetter, o wie bini froh, 

Bin i bi ü und i dr Schwyz! — 

Jo, jo, du chlyne Wunderfitz, 

Jetz, dänki, häſt die Märli ſatt, 

Vo Chüngerych und Chaiſerſtadt, 

Und ghalt's: 's git gwüß kei baſ'ri Gab 
As üſers Attis Hirteſtab. 

Herbſt 1918. 


Schwärmüetig gönd hüt d'Wulche um, 
Vergoh wil all där gfarbed Schum, 
Wo uf dr Wält iſt gläge. 

Die heimli Fäd're uf em Huet 

Fot z'lampe a und alle Muet. 
Trurränd a alle Wäge. 


O wele Wält, o wele Zyt! 


Wie hami ſuſt druf gfreut as 's ſchnyt, 


Uf rüebig Wintermörged. 

Wie bini alle Farbe no, 

Wän's zuem Adie, eis Fürijo, 

Lo goh hät Uſerherrged. 

Wie hami gfreut, wän Lüt und Land 
Sind zämegrukt; wän zuenenand 
D'Härz einiſt z'Gaſt find gange. 
Wän hei hät trachted jedi Stroß; 
Wän no em Stall das geiſtigſt Roß 
Und'reis hät afo plange. 

O Heimedland, o Schwyzerbiet! 

O Städtli, Dorff, o Bluem im Riet! 
O Bluem im Härz teuff unne! 

O Läbe und'rem Heeſchritt! 
Gottlobunddank, dys Würzli lyt 

Im guldne Lanzigbrunne. 


* * 

Mimoſe. 
(Winter 1919.) 


Es ſimmer, wie wird d'Wält ſe froh! — 
Mimoſe i my Stube cho! 

As ganzes guldis Strüßli. 

D' Teſſiner See find au derby 

Und drüber wältſche Sunneſchy. 


Und uſenand gönd d'Stubewänd, 

Und wie warmm Wind chönd tuſed Händ 
My Auge cho ge ſtreichle. 

Und d' Auge hend us Schnee und Weh 
Dur d'Wält us nüd as Liebi gſeh. 


* * 

Läbe. 


J ha für d'Täg im fülſte Näbel 
As Schwikli Sunne vürig ka, 

Iſt d' Nacht gſy wie dr Lychefahne, 
's hangt neimewo äs Stärnli dra. 


Und hät's mi überno ſyeiniſt, 

As wie dr Maieſchnee ä Weid, 

Se hani, chuum hät's wider gſunned, 
Uf alle Pöirt're Blueme trait. 


Und 's iſt nüd eini drunder gſtande, 
Wo nüd im Chelchli Hung ka hett', 
Wo nüd wär 's Näſt gſy für ne Hoffnig, 
Und für ne Liebi 's Hochſigbett. 


O Läbe, wie biſt gleitig dure! 

Dä biſt äs wien ä Spiegel gſy. 
Mi chunt derthar nnd luegt drüne, 
Erchännt ſi chuum und iſt verby. 


139 


Bächtelistag 1919. 


's Bogäli?? gemmer abe! 

Mer wend äs Trünkli tue. 
Geſundheit, ihr Schwyzerchnabe! 
Und hemmer hüt ä u guete Wy, 
Se föll r flätig trunke ſy. 
Gottlob, dr Wältchrieg iſt verby. 


Gſundheit im Schwyzerländli! 
Gſundheit i aller Wält! 

Hüt gilt äs wyßes Fähndli. 

Mer nend's i üſ'ri Hirtehand, 

Mer ſchwinged's übers Meer und Land. 
Sys Sprüchli heißt: Verſtönd änand! 


Drumm wemmer d' Tſchöippe chehre, 
As 's Härz a d'Heitri chunt. 

Im Grade ſtömmer z' Ehre. 

Das Chrumm, öb's alt ſyg oder nü, 
Verachted mer. Wend redli ſy 

Und ufrächt Schwyzerlüt und fry. 

's Bogäli wemmer höihle, 

As Trünkli wemmer tue! 

Was roſtig iſt, ſöll's öile. 

Mi fait, es chäm A beſſ'ri Zyt, 

A Wält voll Hungundankebrüt. 

Was gilt's, ſi wird prezys wie d'Lüt. 


Glych, d'Hoffnig iſt das trüiſt, 

Was mir uf Arde hend. 

Das ältiſt und das nüiſt, 

Iſt üſ're Stab und üſ're Muet. 
Drum trinked mer ufs gfreutiſt Guet, 
Uf d'Hoffnige im Schwyzerbluet. 


* * 

Dr Dichter und ſys Land. 


Syg eine Dichter oder nüd, 

Wohn är im Stadtgmür oder Gſtüüd, 
Sen iſter nüd blöiß ſyne. 

Ar köirt glych au im Vaterland. 

Jo, alle Mäntſche mitenand, 

Dä böiſe und dä fryne. 


Und hät's ä Dichter anderſt gſait, 
Ar hett's, bim Strahl, nu überleit, 
Gſäch är ſys Land hüt dunne. 
Und churz, und ſygi wer i well, 
Im Land ſys Ugfell oder Gfell, 
Mir iſch wie Nacht und Sunne. 


Und wäme dem Politik ſait, 

Mira, was d'Zyt üs uferleit, 

Das willi hälffe träge. 

Und goht's dur Zwächtene und Gſtriel, 
Dur Rothus⸗- oder Chileſtüehl, 

Mueß's ſy, ſe hulffi wäge. 


142 


© 
* 


A Dichter bini, das weißt d' Frau, 

Und das und dieſes Härzli au; 

Glych ſöll mi niemer ehre, 

Gohn ich nüd, wän d'Dräkwaſſer chönd, 
Und wän d' Grundlauene alönd 

Goh zueſtoh und goh wehre. 


Und wäni au ä Dichter bi, 

Ha doch A Schilt und Farbe dri 

Wo ſäged wien is meine. 

Und was i ha für guet und rächt, 
Dem bſtohni gäge Herr und Chnächt, 
Se trü am Land as eine. 

Dr Schwäbelpfyffer. 


Us em Guggehürli 

Hani 's Pfyffli bloſe. 
Au am Allmedfüürli 

J dä Alperoſe. 

's iſt ſewyt as 's Pfyffli 
Mag umgoh, 

Jedes Spinnebeindli 

3˙ tanze cho. 


Han äãs zündrots Fähndli 
J mym Ahniwoppe. 

Ha bluetroti Liedli 
Und'rem Schwyzertſchoppe. 
Han au Tänz alls grasled 
Vo dä Elt're no. 


's ghuffned Härz voll hend ſ' mer 


Zämeto. 


147 


Bin 
Bin 


Schwäbelpfyffer, 
Liedlibringer; 

Bin ä Schuelverſchlüffer 
Und ä Landusſpringer. 
Weder Tänz und Liedli 

Helſi jo. 

Gſtabed! mached ſ' gümpiſch, 
Trurig froh. 


2: Di D : 


's Gmüet und d' Alpeweide 

Hend nüd eistig Summer. 

D' Blueme gönd und d' Freude; 
's chömed Schnee und Chummer. 
Wo im Härz äs Weidli 

Wil abſtoh, 

Spili Blueme drüber, 

Rot und blo. 

Dimmerliedli. 


J. 
Es fot afo dimm’re, 
Dr Obed wil cho. 
Scho hät jedes Blüemli 
Sys Liechtli usto. 


Blöiß 's Röisli am Pfeiſter 
Lot 's Ampeli ſtoh, 

Und hend em ſy Flämmli 
Nüd welle vergoh. 


's hãt 's wien äs rots Bäggli 
Im Tal neimewo. 

As chunt mer i d'Nacht 

Und i d' Träum ine no. 


149 


II. 


Dr Wind fot afo fryne. 


D'Nachthüel fönd a hüne. 
Wo biſt? 

Wo biſt, my trüe Gſpahne? 
Chum, Liebi, zue mer ane! 
Fählſt du, bin ich vo heime. 


D' Nacht moled ihri Schatte 

A d'Thamerwänd, uf d' Matte; 
Und gſchaui |’, ſind's böis Tate. 
Wo biſt? 

Wo iſt, o Schatz, dys Augli, 
Wo i ſym lut're Tröigli 

Die chränkniſt Seel gſundbaded? 

III. 


Det ſtoht äs Stärnli uf em Rai; 
Und jetzed tuſigi üb'rei. 

Und glych, jeddwedes iſt ällei, 
As wien ich au. — 

Wie chaſt au rede, Härz! 

Wie chämtiſt wältus, himelwärts 
Hett's nüd im Ampeli äs Liecht, 
A trüi Seel wo's heiter miecht. 


Und glych, ſyeiniſt iſch mer ſchwär, 
Wie wän keis Liechtli ume wär. 
Wält, Hell und Himel, alls iſt läär. 
Und 's tüpft keis Tau 

Uf mys verdored Land. 

's chunt übers wien ä dunkli Hand, 
Wie d' Dechi vom ne Totebaum; 

As Schattetuech, ä ſchwarze Traum. 


Und all die Träum vo Guldpapier, 
Wo Tag und Nacht i mir chönd vür, 
Verſchränzt die Hand äs wien à Gyr. 
O liebi Frau! 

Was wär das für ne Fluech, 

Chämt nüd dys Liecht as Schattetuech 
Bis drus äs Freudefüür ufgoht, 

Wie us dr Nacht äs Morgedrot. 

IV. 


Es wil is afo dunkle; 

Es horned neimewo. 

Es wend ſi Geiß und Geißer 
Is Döirffli inelo. 


D'Nacht lot die ſchwarze Fähne 
Dur d' Teuffene ufgoh. 

Mi gſeht ſ' ſcho gäge Gatter 
Dur d' Allmed ufecho. 


Es hend ſi alli Gäßli 
Im Döirffli zämeto. 

Und i da Stube d'“iechtli, 
Si mached's au äſo. 


Und 's iſt mer, all Lüt müeßed 
Hüt i mys Stubli cho, 

Und mit mer ihri Seele 

J eis Härz zämelo. 

's Füür. 


's hät ob dä Bärge Faãd'regwülch, 
Und 's Tal fot afo ſchöine. 

's murrt neimewo, äs Glöggli rüefft: 
Löſch 's Füür, es chunt cho föihne! 
Köirſch nüd wie's obenuſe ruſcht?! 
Löſch 's Füür i dyner Chuſt! 


„Es chunt a Sturm, löſch 's Füür im Härz!“ 
Ha's vil köirt i mer inne. 

Ha drüber glo mys ſüttig Bluet, 

's hät erſträcht afo brünne. 

Wär's drüber gange wie dr Rhy, 

's wär doch fürſuſtig gſy. 

Z' Liecht. 


Du Wildeli, wo witt nu hi? 
Es dimm'red i dr Teuffi. — 
Großmuetter chybed nüd äſo. 
Ob's taged bini wider do; 
Wil blöiß ächly dr Sunne no. 


e 60 


Du Schöineli, was red'tſt dän au? f 
Es git is z'Nacht kei Sunne. | 
Großmuetter, lömmi rüebig goh. E 
Sich d'Sunne nüd, tuet's au dr Mo; f 


Am And äs Liechtli neimewo. 

Nachtbuebeliedli. 


Was frogi Wind und Wätter no; 
My Nachtlatärne iſt dr Mo, 

Und ſchynt er nüd, my Juzer. 
Die wachb're Maitli gfindi ſcho; 
Es ſpilt mer öppeneis 's Echo. 


Und ſött keis Echo umecho, 
Se loni äbe d' Bei lo goh. 
Was gilt's, die wüßed d'Kündig. 
Wer ledig iſt und jung und froh, 
Iſt eistig neime guet acho. 

Wyſeli, chum! 


Wyſeli, chum mer tanzed eis! 
Chum am Morged fröüeh, 
Wo alls uf em Laubſack lyt; 
Blöiß ich hüete d'Chüeh. 


Weiß äs Bödeli teuff im Holz. 
Wyſeli, Wyſeli, chum! 

's ſtönd det Blueme rot und blo; 
D'Müggli tanzed drumm. 


's Vögeli, höich im Morgedrot 
Lot ſys Liedli goh. 

Wyſeli, Wyſeli, gleitig chum. 
Und mach's au äſo! 


Chum, mer wend eis e 
Wyſeli, Wyſeli chum! 


's tanzed Wält und Wald und Weid 


Mit is zringelum. 


Wäni mit dr bödele“ 
Gampled die ganz Schwyz. 
Wyſeli, Wyſeli, juppedihee! 
Chum mer wie dr Blitz! 

Nachtbuebeliedli. 
(Ibergeriſch.) 


Nächtig ſimmer luſtig gſy, 
Hinecht ſimmer's wider; 
Pfarrer har und Pfarrer hi. 
Maitli ufe Tätſch und Wy! 
D'Lanzignächt find gly verby. 


Muetter, Vater, gand is Bett! 

's tagid more wider. 

Miär hend hinecht d' Stube da. 
Chönd derfür d'Wält uf und a, 
Ohni die par Brittli ha. 


Nächtig ſimmer luſtig gſy, 

Hinecht ſimmer's wider. 
Heſonuſode, uf d' Bei! 

D'Maitli hend ja überei 

Ds Türli off und ds Härz im Mai. 

D'Liedli. 


J wett i wär 's Echo, 
Wo d'Liedli verninnt, 
Wo d' Liebi ſid Adam 
Und Evä usſinnt. 


Dä ſungi im Tauwind 
Die gfreuteſte vor 


Und ſaiti: Bring alli 
Is Schatzelis Ohr! 


* * 

Inachte. 


Wer ſitzt det obe uf em Rai? 
Wer ächt as d' Muettergottes. 
Tuet ihres Gare winde. 

Gſehſt nüd die guldi Chlungele!“ 
Det rugeled ſi über d'Stroß! 
Und dete üb're Gade! 

Jetz wälgeled“ je fi raiuf. 
Wohi? J ihri chniſtblo Schoß; 
Und gſchlüßt fi i i d'Lade. 


Wer luegt det obe us em Holz? 

Wer as ä Schattebutzli.“ 

Ar lot ä Dechi rolle. 

Det tröilter fi ſcho übers Port. 

Jetz hät er fi verſchmäukt raiab 

Bis hert as Döirffli gſpreited. 

Jetz chunt fi bis a d' Türeſell. 

Und d' Wält wird rüebig wien äs Grab, 
Wo uf d'Poſune beited. 

's Wybervolch. 


Mys Wybli iſt all Batze wärt. 

As folged mer äs wien äs Schwärt, 

Und iſt zue allem willigs. 

Und tueni mit em wien ä Leu, 

As loſt und hät fi müsliſtill, 

Und handchehrum macht's doch was's wil. 


Mys Wybli huſed was's nu cha. 

Leit's öppe glych äs Gwändli a 

Vo Sammed und vo Syde, 

Iſch allewyl vo altem Züg. 

Chunt doch für's Gwand dr Kunte gly, 
Se zahle ne und 's gfallt mer dri. 


Au hangt äs a mer wien ä Spächt. 
Und was i ſäge, 's git mer rächt, 
Und ſaiti, 's Füür ſyg gfrore. 
Churzum, ich bi dr Herr im Hus. 
Und was i wil und was i tue, 
Mys Wybli lächled ſtill derzue. 


Worumm? As kännt mi wie 's Wandzyt. 
Und wie's mi richted gohni hüt. 

Jänu, 's ſöll niemer wund're. 

Das chlynſt barbeinig Maiteli 

Schleikt jo dr gſturetſt Muni no, 

Dur d'Allmed us; 's wird's halt verſtoh. 

Mägetag. 


Es ſchütted wie mit Gelte; 

's verfled'red Bärg und Tal. 
Und 's iſt eim ſchier, dr Himel 
Syg blöiß d Waſſerfall. 


Die höiche Bawaldtanne 
Hend lang dergäge ka, 

Bis d' Aſt au lönd lo lampe 
Und au fönd z'tropfe a. 


Es mueß au i mer inne 
Dil Rägewulche gä. 

Im Härz das ſunnig Plätzli 
Wend d' Schatte übernäh. 


Und au ſys bluemed Stüüdli 
Hend d'Näbel überno, 

Bis's langſam wie dr Bawald 
Und ſchwär iſt z'tropfe cho. 

No em Landräge. 


Es fot a gilbe?, mein äs git's; 

Es chunt is hüt nu z'heit're. 

's Gwülch macht ſi äntli allerſyts 

Dur d'Bärg uf wie uf Leit're. 

's Land iſt verſchwaizt, verfled'red gnueg. 
Es gütſchled dri wie im ne Chrueg. 


Säg, liebi Sunne, was häſt ka, 
As d' gange biſt goh ſtreike? 
Zünd jetz d' Taglampe wider a, 
Vor d' Blueme afönd bleike. 

Au Bäggli beited do und det, 
As Färbli ſtiend ne dundersnett. 


Jetz ſäg men au, wo chämt me hi, 
Wän d' Sunne nümme ſchynti; 
Nüd 's Ampeli und 's Liechtli dri 
Alltag i eim azündti? 

Wär's ußevür ä dunkli Wält, 
Wär's innevür fryvöllig gfählt. 

Wän's uße trüeb und trurig wär, 
Wän d' Roſe niemeh räukted,“ 

Wie wurd zs erſt i eim inne läär, 
Wän d'Näbel d'Seel verbräufted.!? 
J mein, es gnipfti eim dr Chopf, 
Und d' Seel ſuß wie im Cholefchopf. 


Gottlob, es tuet fi ämel uf, 

Und 's fot is afo ſchone. 

Lue, 's Mannevolch chunt 's Dorff duruf, 
Mi meint, ſi träged Chrone, 

So goht ne d' Sunne ume Huet, 

Is Gnäk, is Härz, is Schwyzerbluet. 


Und d'Fraue, gſehſch is Pfeiſter ſtoh?! 
Wer wett ſi jetz meh muſe. 

's chöt jedi für ne Spiegel goh, 

Wo d' Sunne luegt drußufe. 

Und d'Göifli hend äs Juppedihee, 

Ha Tags mys Läbes nüd fo gſeh. 


O liebe, guete Sunneſchy, 

Wie chaſt au gleitig ſägne! 

A Blik — und d'Trüebſal ift verby, 
Wo's wuchelang tuet rägne. 

Biſt i dr Wält äs Freudefüür, 

Se gohſt mir uf wie d'Himelstür. 

's Chrättli. 


's Marieli wil i d' Beeri goh, 

Due laufft em 's Nochbers Veri no; 
Und wien äs gſeht där gleichig Chnab 
Se ſtellt's ſys Chrättli gleitig ab. 

Ar hät em liebe Buſel gſait; 

Is Schöißli ihm ſy Chruſel gleit. 

Was hät jetz 's Chrattezeindli ka? 

Iſt eim, es wachſed Beindli dra. 

Und wo dur d' Weid äs Windli ſingt, 
Das Chrättli wien äs Hündli ſpringt. 
„Wo häſt dän au dys Chrättli glo?“ — 
„'s wird neimewo im Mättli ſtoh.“ — 
Dr Herbſtwind hät am Raindli gſpilt, 
Und drüber 's Chrattezeindli trüllt. 

Dr Winter ſchikt ä räße Bys, 

Tröilt 's Chrättli bis is Bäſechris. 
Und wo dr Mai dur d'Aſtli lacht, 
Hend d'Vögel drus äs Näſtli gmacht. 

Dr Rucharbeiter. 


Cha chrutere!! und ſut're!? 
Und tagmere wie lätz. 

Bi glych ä armme Tſchoppe, 
Do uf mym Gnoßeplätz.““ 


Cha graggere“ und gwirbe 
Die ganz usländig Zyt. 

J ha nüd wän's wil gruene, 
Und niene nüd wän's ſchnyt. 


Wil einewäg nüd chlage 
Selang i gſunde bi. 
Ha ſibe gradi Göifli, 
As Wybli, brav und fry. 


Und äßed ſ' blöiß gſchwellt Gummel“ 
Und fiä ä bluti Brüeh, 

Si juzed glych bis's nachted 

Und nachts bis morgedfrüeh. 

Villicht iſt eine drunder, 
Bringt's wyter weder ich. 
Cha ſy, i han ä Junge, 
Wo Rotsherr wird und rych. 


Cha ſy, i han äs Maitli, 

Si wird 's Landammes Frau. 
Sind all widleich wie Die, 
Und gäreha chönd ſ' au. 


Und mueß mys Wybli tramppe 
Im Gſtüehdel früeh und fpot, 
Villicht chunt no äs Füeßli, 
Wo über Sammed goht. 


Und mueß i mit dr Schufle 

D' Hell nüele!' us em Härd,!“ 
Cha ſy, ä Fuſt chunt noe, 

Und ſchmided drus äs Schwärt. 

Dr Schatte. 


Stand uf, Mariannli, 

Es taged im Land! 

Es ränkt ſcho äs Gfehrtli 
Um d' Gadehuswand. 


Großmuetter, äh, lömmi 
Au ſy woni bi. 

Es plogt mi voruße 

Se hüntſch wie do dri. 
Und taged's am Schybli, 
Das iſt mer hoorglych. 
Am Bett lyt ä Schatte, 
Und beited uf mich. 


Verwärchs, Mariannli! 
D' Wält wil fi uftue, 

Und d' Sunne goht drüber 
Im guldene Schueh. 

Großmuetter, lönd d' Sunne 
Nu goh Stäg und Wäg, 

Si bringt mer my Schatte 
Jo doch nüd äwäg. 

J han ä im Guggus 

Das erſtmol erlikt, 

Wo ſ'gſait hend, my Gſpüslig 
Heig diſer zuegnikt. 


Stand uf, Mariannli, 

J d' Sunne chum gly! 
Es mueß jede Schatte 

Verſchwyne det dri. 


Großmuetter, fi hät ä 

Im Ofelochtritt. 

Jetz gwahri där Schatte 
All Gäng und all Schritt. 
Iſt geſter verſchwine, 

Iſt hüt wider cho. 

Ar chunnt eim vom Wiegli 
Is Chileloch no. 

Die bloe Beeri. 


Wer hani troffe hüt im Holz? 

A junge Stüüdligaumer. ® 

Ar hätt mi täub agluegt und ſtolz, 
Und gſait: Witt's gleitig ſäge, 
Was tueſt im Schöißli träge? 


Was wetti i mym Schöißli ha, 
As Chrättli bloi Beeri. — 
Due luegter mi wiefrüntli a: 
Witt mir dervo verehre, 

Keis Holze wil dr wehre. 


Dys Holz, Bawalter, bruchi nüd; 
Ha Glüete gnueg im Ofe. 

Ghalt du mira, dys abgänt Gſtüüd. 
Glych, d'Beeri chaſt jo glange, 

Si hend ä räße Mange.!? 


Und won r ’s Schöißli hät ufto, 
Was iſt driinne gläge? 

As Chindli, d' Auge find em blo: 
Das find mn bloe Beeri, 

Und alli dir verehrt. 

Und wän das bloi Beeri find, 

Se hani's mit dr gwunne. 

Und ſind nüd räß, ſind ſüeßi, Chind. 
Mer wend ſ' zuem Herr goh träge, 
Söll üs und Beeri ſägne. 


O Muetter, liebi Muetter my, 
Wie hender mit mer kibe, 
Won ich i d'Beeri gange bi. 
Hend gſait, ſöll bäte, ſtrütte, 
Am Gſims my Röisli bſchütte. 


Und hüt wie bini gottefroh, 

Bin ich i d'Beeri gange. | 
Chönd lueged ſ' a wie ſüeß und bio! 
Was find äs Gſims voll Röisli 

Gäg d' Beeri i mym Schöißli. 

's uzytig Seppeli. 
(Ibergeriſch. ) 
Gah, Seppeli und legg di a! 
's wil eine mit dr z'Chilbi gab. 
Ah, Muetter, chöt ei au verpflieh; 
Dr Atti ſaid, es ſyg nu z'früeh. 
Ja, Chind, dr Atti gſpaßt ächly. 
Bi a ihm au nie z' Jungi gſy. 
Ah, Muetter, weiß ja nid wie tue. 
Am liebſte tät em ds Türli zue. 
Ja, Chind, gab rüebig mid em z' Tanz. 
Was gilt's, de weißt de gly was Lands. 


Ah, Muetter, bi nu brings und ſchmals, 
Und han ä brune Tupf am Hals 


Ja, Seppeli, die ſchönſt im Tal 
Hed au äs heimlis Muettermal. 


Ah, Muetter, bin ja nu äs Chind. 
Au ſägid ſ' ds Tanze ſyg ä Sünd. 


Ja, Chind, wänt meinſt, es ſyg nu z'gly, 
Se beit bis z'Jahr, verchäch ächly! 


Los, Muetter, 's jutzt! Ar iſt ſcho hie! 
He, zletzt am And — :s iſt doch nüd z'früeh. 

's Stimmli. 
(Ibergeriſch.) 


Schatz, ghöri dys Stimmli, 
Se rohdt ſi mys Blued, 

Und 's iſt mer, es wachſ' mer 
A Bluem us em Hued. 


J gſeh üſers Ländli 

Im Heiligtagruſt. 

Und 's iſt mer, es chäm mer 
As Gwehr i my ;Fuſt. 


Und 's iſt mer, müeß gredis 
Eis d' Wält durus gah, 


Und lärmme: Chönd uſe, 
Wer's darff, ich wär da! 


N N 

Chilbilied. 
( Abergeriſch. 


Was hemmer fürigs Wätter hüt? 
He, s'Wätter wär hüt gued. 

Es heißt ja, ds Wätter ſyg wie d'Lüt 
Und miär hend wele Mued. 

All Zemene, all Wildene 

Sind hüt voll Tänz und Chilbene. 
Drumm nyt au Uſerherrged d'Wält 
Hüt under ſy blab Hued. 

Hüt tümmer einiſt d'Schäffli i, 
Und land dr Schäll?! i ds Land. 
Land d'Suffi ſtah und lürggid Wy, 
As wie dr Herreſtand. 

Und wo's ſött fryni Maitli ha, 
Fänd d'Lädli hinecht z'gyge a; 

Dr Abäk'? fat a bödele, 

Und d'Schyter geiglid vo dr Wand. 
Miär ſind wie Has und Hirz ſe gäng 
Und gleichig wir dr Blitz. 

Hüt iſt is au dr Lismer? z'äng 
Und d'Wält nüd z'wyt, kei Bitz. 
Hüt ſimmer ſüttig?“ Strüttene. 

Mer find wie rytig?® Sytene: 

Cha ſy, hüt lammer D’Bräche?® los, 
Und rumid eis dur d' Schwyz. 


* * 


173 


Alplerchilbi. 
(Ibergeriſch.) 


Guets Tägli, iehr Lüte, 
Willkum midenand! 
Hüt wemmer eis gwirbe 
As d' Tanzböde land. 
A Lienx ufe Lade 

Und dikrote Wy, 

Und widleichi?: Maitli! 
's gaht luſtig harby. 
d'Tanzdili voll Chatze; 
Kei füler chöt's ha. 
Driuſe, hüt wemmer 
Dr Hund eis abla! 


Hed d' Tanzdili gitobe 
Zue's Großmuetters Zyt, 
Was gilt's, Mariebethli, 
Se rücht ſi de hüt. 
Haarus alle Fötzle! 
Haarus i dr Schlacht! 
Uf dr Tanzdili haarus! 
Und bim Schatzeli z'Nacht! 
Eis bödele wemmer, 

Eis d'Juzer la gah. 

Und ſött Üſemherrged 
Sys Sunnezyt bſtah. 


* * 

No dr Chilbinacht. 


Chum Schatz, chum Schatz, jetz wemmer hei! 
Es taged jo ſcho überei, 

Und 's räukt ſcho bärgesthalbe. 

Und d'Muſig hät dr Schlunggus gmacht. 
Chum hei, verby iſt d'Chilbinacht. 


Beit nu äs Bitzeli, Marie! 

Sie ziehnd nu eine hinnedri; 

Und meinſt dr Bärg tüeg räuke, 
Henu, ſen iſt das Morgedrot 

Dr Schy wo vo dym Baäggli goht. 


Nei, liebe Schatz, lueg 's Pfeiſter a! 
's tüpft ſcho äs guldis Händli dra 
Det us em Bärgahore. 

Chum gleitig hei, 's iſt höichſti Zyt! 
Und köirſt nüd, as äs Glöggli chyt? 

Und köirſt äs Glöggli neimewo, 
Marie, mueß i dym Stimmli goh; 
Und äni Pfeiſterſchybe 

Glänzt aſewäg vom Lampeſchy 
Und 's ſpiegled ſi dys Händli dri. 


Nei, liebe Schatz, dr Morged chunt; 
Und wän's is uf d'Tanzdili ſunnt, 
Däã darfi nümme heizue. 

Es gſächt mer's jedi Türeſell 

Und Gſims a, as i giengt dur d' Hell. 


Marie, Marieli, blyb mer nu! 

Und taged's dä, gönd ich und du 
Hei dur die gäälig Sunne. 

Und dä gſeht's alls, as du biſt mys, 
Und as i goh durs Parädys. 

Am Tanztag. 
(Ibergeriſch.) 


Jä, Roſeli, wemm beitiſt du? 

Wil keine cho und macht: guggu! 
Chum, Chind, mid miär cho tanze. 
J wär nu gued im ganze. 

Und bini au Fryalte, 

J la di nid verchalte. 

Bärgöfe und A Schwyzerma, 

Land d'Wärmmi nid fe gleitig gah. 


Brun iſt mys Tſchüüppli, d' Auge blab; 
Ich tanze mid keim alte Chnab. 

Der woni mid em tanze, 

Der mueß bim Chegle chranze. 

Du biſt mer ſcho Wohlſpate, 

Und heſt mer z'churze Ate. 

Selangi ds Gygli ghöre cha, 

Wil ich kei Griß?? zuem Tänzer ha. 

Fa, Roſeli, red nid je bös. 

Jetz biſt nu widleichs, jungs und ſchös. 
Wend a diär d'Zähnd verhye, 

Tuet's i dys Tſchüüppli ſchnye, 

Fat 's Beindli afa gnappe, 

Laſt ds Milchli hübſchli appe. 

De rüt's di, as d' ä bſtandne Ma 
Usghüdeled und liecht heſt gha. 


My Zähndli ſind nu chrydewyß, 
Und alls iſt a mer nagelnüs. 

Wie ſött eis da nid lache? 

Glych, bruchſt keis Gweſi?“ z'mache. 
Wil eine mit dr fahre. 

's hed mänge Rumppelchare 

Im Gſtell äs geiſtigs Rößli gha. 
Se chum, du Bräiel? und lach?! a! 


2 
2. 

Ab der Alp. 
(Foergerifch.) 


D’Täg wend churze; d' Schatte langid. 
D'Nävel wend nid flieh', ſi bhangid. 
Au us allne Toble, Tüele’? 

Chömid |’ obſi; 's fat a chüehle. 
Nuſode, 's wird müeſſe iv; 

D' Summerig iſt eis verby. 


Gäre gammer nid i Bode.“ 

Cha ſi dobe ehnder rohde. 

Schön iſch gſy, eis d'Wält uszwund're; 
Mit der Sunne uf und und're. 

Noch dr Himel, Hüffe Zyt, 

Und, gottlob, der Nachber wyt. 


Weder was eim nid cha diene, 

Ds Wybervolch iſt dobe niene. 

Ds Lüftli, ds Gfrytſy, d'Bärg und d'Maie 
Chönd eim aſewäg nie fräie, 

Wie im Tal bim Nochberama 

Ds Pfeiſterli und ds Maitli dra. 

Mys Heimedtal. 


All Mörged und Sibed 
Sind ſcho wider chüehl, 
Und 's Chloſter hät gheued. 
3 Veh laufft uf em Brüel. 


Und d'Einſiedler Chilbi 
Iſt au nümme wyt. 

Es dured nüd ebig 

Bis 's d' Mythe verſchnyt. 


Die bloe Anziane 

Chönd vüre und 's Brüüſch. 
Und d' Bärgecho mached 

As Gweſi und Grüſch. 


Im Waldwinkel 's Chloſter 
Und 's Dorff grad äſo, 
Sind rüebig und dänked 
's wärd wohl öppe goh. 
Drobzue d'Chilezyter, 
Wie d' Spärbel gend |’ acht 
Uf d' Schritt, wo dr Schatte 
Vom Bärg noe macht. 
Nu höicher äs Tübli 
Hät 's nüd ſe ſchwär gno. 
Und hät üb're Schatte 
's wyß Fäkli lo goh. 

R * 

Dr Häxeſtab. 


's byſed lang ſcho uf dr Weid. 
's hät ſi alls is Grebli gleit. 
Kei Härdwäslig,“ ufundab, 

Wo nüd iſt äs zähfachs Grab 
Und kei Häreſtab git's nüd, 
Wo im Waſe und im Gſtüüd 
Wekt ä Farb, no i mym Haärz 
Meh ä Hoffnig. 's Grab iſt zue. 
Und dr Chummer wien j Flueh 
Hät er fi drufane gleit. 

's lupft & nüd am dritte Tag, 
Nüd i alli Ebigkeit. 


Wer chunt det dur Plangge?? ab? 
D' Sunne mit em guldne Stab. 
Was er tüpft und won er goht, 
Färbt ſe ſi guldgälb und rot. 
Won r himag, jede Rai 

Wird A Garte; jede Stei 

Wird äs Wiegli. Au mys Härz, 
Won A ganze Bärg druf lyt 

Häter tüpft. O helgi Zyt! 

's totnig Juppedihee, was 's mag, 
Fahrt im Hui himeluf, 

Lang ſcho vor em dritte Tag. 


* N 

Plangliedli. 
(Ibergeriſch.) 


D’Fuchsbeeri?® find zytig, 
Es herbſtid im Land, 

Und d'Chräje und d'Spärbel 
Hend Stöß midenand. 


Es grächid glylachtig?” 
As Schneeli im Gwülch, 
Und leit's über d' Alpe 
Wie Schum uf dr Milch. 


Se wemmer frygleitig 

J ds Tal appegah. 

Ds Heiweh na em Gſpusli 
Iſt lang ſcho vora. 


Scho lang hend fi d' Juzer 
Dr Bärg durabgmacht; 
Sind ds Echo gah zänggle?? 
Und d'Härz Tag und Nacht. 


* * 

's uzytig Marieli. 


Marieli, es herbſted; 

Chum uſe vors ſchnyt! — 
Mueß Strümpf lehre lisme, 
Ha nüd wohl derzyt. 


Se laſ' is durs Pfeiſter 
Dy Schmügli zuecho! — 
Si ſind nu im Näſtli 
Und blut und nüd no. 


Se ſchik is dy Juzer 

J d'Nacht vor fi flieht! — 
Si ſind nu idekled 

Wi d'Schnäggli, bis blüeht. 

Herbft. 


's wil wider eis äs Stärbe 
Dur üſers Ländli goh. 

D' Wält tuet fi brunlacht färbe 
Dä Sunneporte no. 


Ha geſter vor em Hüsli 
As wyßes Hälmliss gſeh. 
Au goht äs räßes Bysli. 
As gräched is ä Schnee. 


Dã Int me ufe Pleger,* 
Und luegt wie's duße ſchnyt. 
Und loſt äs wie im Jäger 
Sy Schutz äs Echo git. 


Dä lot me d' Träum lo ſpinne 
Durs Stubli lanzigwärts, 

Und 's rohdt ſi nümeh dinne 

As 's Schwarzwaldzyt und 's Härz. 

Do Liechtli. 


Bin einiſt nachts vom Etzel hei 
Und dur d'Robloſe abe. 

Due, wieni wand're ſo ällei, 

Se wärded läbig Holz und Stei; 
Es rohdt ſi neimis überei. 


Ufeiniſt us dr Schacheſihl 

Gönd uf zwei chlyni Glüßli. 
Urüebig fäkled ſ' har und hi, 

Si fäkled und find bi mer gſy. 
Und wiſpred's nüd: Du, beit ächly! 


Goht's hie nüd um und gſpeiſted's nüd? 
Die Glüßli ſind ſcho Liechtli. 

Und loni wien ä Hirz lo goh, 

Si chömmer no, fi chömmer no: 
Spring nu, dä ſpringſtis nüd dervo! 


Und eis iſt rächts und eis iſt linggs. — 
J üſerherrgeds Name, 

Ihr Liechtli reded's wer r find?! 

Jetz chunt ä Stimm wie vom ne Chind: 
Dy Toteliechtli, liebe Fründ! 

Ich brünn dr z'Chopfede, wänt ftirbft! — 
Ich z'Fueßede my Guete! — 

Ich zünd dr bis as Wiegli hei, 

Um jedi Bluem, um jede Stei 

Und um Vergäßnigs allerlei. 


Und ich, ich zünd dr bis vor Tür 
J d'Ebigkeit, my Guete! 

Dä gwahrſchi grad, ſi iſt nüd wyt. 
Däã häſt vom Gliger nüd ä Schritt 
Zue allem was derhinder lyt. 


A Hüel hät dur d'Möiſer käuzt. 

Wie bini d'Nacht us g'jaſted! 

Und d'Liechtli um mi har und hi: 
Ich z'Chopfede, dank a my Schy! — 
Ich z'Fueßede, wer weißt wie gly. — 

Dr alt Dichter. 


My Hoffnig iſt, i chö glyeiniſt hei. 

Dethi wo's keiner Stök meh git no Stei, 
Und keiner Münze meh wo d'Lüt verderbed. 
Und won äũ Dichter gruebe cha im Grüene, 
Au wän r d' Blueme uf ſym Grab 

Nüd ſälber cha mit Gäld und Guet verdiene. 


Und won r für ſy Bhuſig ſtatt em Zys 
Blöiß Tau hät i dä Blueme und äãs chlys 
Verlornigs Tränli vo paar ſchöine Auge, 
Wo a ſy Auge nüd chönd höire ſinne, 

Und wo ã heißi Liebesgſchicht 

Wie Sunneſchy ums Grab müend wyterſpinne. 

My Seel. 


r 


My Seel cha wien äs Wiegli ſy, 
Wo 's Götifli nu dri briegged, 
Cha ſy wie's Chünge Herrehus, 
Und wien & wüeſti ruchi Rus, 
Wo d' Tſchätterbäch verſared. 


Und wien äs Chämerli, wo's dri 
Eis jutzt ſe langs mag tage. 

Und wien äs Beihus, wo nu ſpot 
Sys Bogetöirli offe ſtoht, 

Und loſt i d'Ebigkeite. 


188 


J dr Dimmrig. 


Es dimmered und 's Land wird ſtill; 
Und Üferherrgeds Balleſpil 

Wil d' Nacht us ringelreihe. 

Und au die röitiſt Ros wird gro; 
Und au das frohiſt, heißiſt Härz 
Gwahrt Schatte uf ſym Maie. 


Es dimmered. O liebi Seel, 
Meinſt eistig nu, es chäm äs Gfell, 
Und chromm dr äntli Fride? 

Es ſind dry Fraue uf em Bärg; 
Si ſpinned üſ're Wärchtigruſt 

Und 's Sunntiggwand vo Syde. 


Und wie ſ'es ſpinned, müemmer's näh. — 
O Seel, und biſt hüt wien Chräh, 

Se ſingſt wie d' Amſle more. 

Und was dr d' Fraue gſpunne hend, 

Und wie's au dimmred dur dr Wält, 
Gib's ebignie verlore. 


* * 


189 


Iwintere. 


Es ſunned is nümme; 
D' Weidblueme vergönd. 
Au d' Vögeli ſtillned. 
Gro Schneewulche chönd, 
Wo bleikti Lylachi 

Uf d'Wält abelönd. 


's rot Schnäggli im Hüsli 
Dänkt: 's ſchnyt is gly i, 
Dä nohar wird d' Arde 
Wohl eifärbig ſy. 

Jo, Schnäggli, mach weidli, 
Und gſchlüß di eis i! 


Chunt's mir albig z'wint're, 
Wend d' Farbe vergoh, 

As Spiegeli hani, 

Dri chani all fo. 

J träge ſ' is Stubli, 

Lo ſ' dinne lo goh. 

Ufem Ofebank. 
(Ibergeriſch.) 


Mer chönd is z' Marg ſchla“! midenand, 
Dr Summer iſt ja ume. 

Mi hokt ächly a d'Ofewand 

Und lat dr Wind la rume, 

Mi luegt wie d'Nävel gand im Gſtüüd. 
Mi nävlid au und dänkt a nüd. 


Cha ſy, mi ſinnt im Summer na, 
Und öb's au hür ſyg grate. 

Mi gaht dur d'Möned uf und a 
As wie dur ſunnig Matte. 

Mi gfindt äſiä ä Döirehag 

Und meh as ei Ruchwättertag. 


Glych, z'letzt am And ſen iſt me froh, 
As 's aſe gued hed welle. 

Ds Ugfell hätt' chönne füler cho, 

Mid Gelte ſtatt mid Chelle. 

Und hed me au mängs anderſt gwäüſcht, 
Miär ſägid hott, dr Herrgott hüüſt. 

Vilichter iſt mys Weidli z' Jahr 
Üb’rei voll Sunnewirbel.““ 

Vilichter chund dr Tod derthar 

Und ſchlat mi einiſt z' Wirbel. 

Was beitid nid alls und'rem Schnee! 
Chunt's vüre, nu, ſe wird me's gſeh. 


Es iſt glych ſchön i üſ're Wält; 

Mi chan au öppe gruebe. 

Und was üs glätzed hed und gfählt 
Chönd nagänts üſer Buebe. 

Wie vils dur d' Wält nu z'wärche git, 
's chönd d'Lüt derfür und Hüffe Zyt. 

D' Juzer. 


Es ſchnyeled äs Schneeli, 
Und wyß ſind Bärg und Port. 
's wird überei ſe rüebig. 
Mi köirt äs jedes Wort. 


's iſt überei ſe heiter; 
Zäntume iſch ſe ſtill. 

Mi gwahrt im Aug dr Juzer, 
Nu öboer uſe wil. 


Jetz uſe, all my Juzer! 
Gönd über d'Höichi us, 
Und gönd ums Chatzeſchybli 
Is Annebethlis Hus! 


Und gönd durs Schybli ine, 
Und hend ſym Oihrli no! 
Und lueged durs rot Schlöffli 
Is Härzli abe z'cho! 

's merkig Maitli. 


Es fot is afo pfuſe. 

Es bringt is Ys und Schnee. 
Jetz wili 's Türli gſchlüße. 
J wil kei glüſtig Buebe 

Im Stubli inne gſeh. 


Jä, Muetter, liebi Muetter, 
Tüend au nüd z'bhabe zue! 
Lönd nu äs Speltli offe. 
Mi kört ja uf em Wägli 
A jede alte Schueh. 


Die Alte lönd ſi köire, 

Die Junge äbe nüd. 

Si gönd wie d' Füchs und Chatze. 
Au hät's äs friſches Schneeli, 
Mi kdirt kei Schueh, no Schritt. 


O Muetter, liebi Muetter, 
Gönd ſinned dem nüd no. 
Tüend rüebig eis vertnuke. 
J köire jede Vogel 

Im nüe Schnee abſtoh. 

Und köirſt du jede Vogel, 
Sen iſt mer das kei Troſt. 
Wil lieber 's Türli gſchlüße, 
Wil d'glych, wän ich vertnuke, 
All Buebe ineloſt. 


O Muetter, liebi Muetter, 
Das tueni währli nüd. 

Wil jo kei Landsgmeind halte. 
J beite blöiß uf eine, 

Und wän's allsgrasled““ git. 


Und beitiſt du uf eine, 
Häſt weidli all am Füür. 
Und wärer mer au dienig, 
Wie witt ä ufefänne, 

Iſt 's Ghüti“ vor dr Tür? 


O Muetter, liebi Muetter, 
Det känn mi ich wohl us. 
Tüend d'Buebe nu ſe lyslig, 
Und währed ſ' Nachtfyfalt're, 
Sys Fäkli khöirti drus. 

Igänts Winter. 


Es fot is afo chalte; 

Es jpängeled* vom Chris. 
Und 's Bächli i da Steine 
Tuet's Oirgeli is Ghüs. 


Es goht äs räßes Windli; 
Dr Wäg iſt hält‘ wie Glas 
Und d'Bſetzi vor dr Chile 
Eis Ys und au dur d' Gaß. 


Es jedes nütig Stüüdli 
Iſt volle Gjäch““ und Picht. 
Und 's Wandzyt i dr Stube 
Verzellt ä alti Gſchicht. 


's verzellt vom warmme Ofe 
Und vo dr ſchöine Zyt, 

Wo's Füür driine chuuted, 
Wän's duße ſtübt und ſchnyt. 

Und wie dä ume Ofe 
Dr Summer ſtill ufgoht, 
Und vor dr Ahnimuetter 
Sy Farbe vürelot, 


Und wie im Dimmerwinkel 
As Maitli 's Schiffli trybt, 
Wo nüd as Summerſunne 
Is Sydi ine wibt. 


Und wie im Wiegli 's Göifli 
Sys Augli lot umgoh, 

Und wie dri d'Ahnimuetter 
A nüi Wält gſeht cho. 

Aberyte.“ 


Es ſtübt durs Döirffli ufe, 
Es pfuſed üb're Rai. 

's verſchneev'red alli Wägli. 
Driuſe was hät Bei! 
Driuſe, Bube, uſe! 

Lönd 's Schlittegeißli ſuſe! 


Es ninnt eim ſchier dr Ote; 
Mi chunt chuum dure Schnee. 
As wien äs Ei im Chrättli 
Se wyß iſt d'Wält, juhee! 
Heijuppedihee, chönd Chinde! 
Es ſchnyt us alle Winde. 


Es ſchnyt, es ſtübt, es pfuſed. 
Mys Geißli goht fryguet. 
Es gumped wien äs Hirzli. 
Ushuet,“ ushuet, ushuet! 
Marieli, Bethli, hend i! 
Mer ryted eis i d'Fröndi. 
Mer ryted eis i d' Wyti. 
Sewyt is 's Schlittli trait, 
Und bis's is undereiniſt 
Am And dr Wält ableit. 
Jetz uſe, uſe, uſe! 

Hüt lömmer's einiſt ſuſe. 


* * 

Fasnecht. 


D’Sohejee?? ruked wider us 

Mit Trychle und mit Bäſe. 

Und d'Mummerie“! gönd vorus, 
Sie rüehred Arfle Mütjchlid? us, 
Und tüend uf d Maitli tütſche 
D'Süblottere und d'Britſche. 


Hüt wemmer eis dr Hund ablo. 
Hüt iſches Güdelmändig.““ 

He, d' Sek voll Luri““ hemmer jo; 
Ufgleit und agleit ſimmer ſcho. 
Se wemmer eis driuſe 

Mit üſ're liebe Gſpuſe. 


Bajäſſel, Mäſchgli allerhand, 

Wil alls durs Dorff ablauffe. 
Und ſtecked d'Lüt im Narregwand, 
's Härz lot fi einiſt uſenand. 
Mängs Juze macht ſi vüre 

Dur ſibe Hertholztüre. 

Fasnechtchüechli. 
(1918. 


D'Großmuetter tuet chüechle 
Und chräpfle drzue. 

's iſt glyeiniſt Fasnecht, 
Drumm juzed all Schueh. 
Mir Göifli hend gwundred 
Wie d' Großmuetter bacht, 
Hend glänzegi Augli 

Und Zähndli erſt! gmacht. 
D' Gwandzeine iſt näbed 
Dr Pfanne zue gſy. 

's goht lang bis ſi d'Chüechli 
Hend bödeled dri. 

D' Großmuetter hät d'Chelle 
Lo goh bis's is gnuegt, 
Und hät is mit fryne 
Bloauge agluegt. 

O liebi Großmuetter! 

O rüebigi Zyt! 

O Chräpfli, o Chüechli, 
Wie ſinder ſe wyt! 

Wintertag. 


Nüd ſchöiners as a Wintertag, 
Wän's duße ſtübt und pfuſed. 
Und iſt d'Taglampe nienemeh, 
Gly glitzg'reds überei im Schnee, 
Und 's hät für eini tuſed. 


Und d' Wält wird wyßer as äs Bett, 
Wo beited ufs jung Brütli. 

Wyß wien ä Tub wän d' Nacht agoht; 
Wyß wie ſis Flökli abelot 

Ufs rüebig Stägetrittli. 


Wyß wie das Flökli ufem Tritt 
Sy Fäderli verſpreited. 

Wie es Chindeäugli drüber ſchlycht. 
Wyß wien äs Härzli no dr Bycht, 
Wo ufe Heiland beited. 

Uf em Wäg. 


Und woni us dr Schuel bi cho, 

Se hend ſ' mer eis ums ander gno: 
's Chriſtchindeli, dr Täll. 

Au 's Schwyzerchrüz, all Helgeſchy, 
Und z'letzt nu 's ebig Ampeli 

Us üſere Kapäll. 


Si hemmer ſuberalls vertrait, 

Vom Bärtli??® bis uf d'Säligkeit. 

O Muetter, alls hend ſ' gno. 

Hend vor mer zuegſchletzt d'Himelstür; 
Und lömmer blöiß nu 's Hellefüür 
Im lääre Härz ufgoh. 


O Wält, o Dräck, o Bättellüt, 
Wän's nüd äs einzigs Wunder git, 
Wän 's Grab iſt's hinderſt Zil. 

O Muetter, lue, was hend ſ' mer to! 
Si hemmer nüd as 's Grebli glo, 
Vo all dym fromme Spil. 

O Muetter au! O Chindezyt! 

O Widerhal im Chileglüt 

Vo Üferherrgeds Stimm! 

O Ampeli am Heimedort, 

Wo eim iſt no wie liebi Wort 
Um all ruch Ränk und Chrümm. 


Und 's Stärnli wo mer gwunke hät 
Us 's Muetters Aug im Nachtgibät, 
Wil änes au vergoh? 

Wie wyt äwäg iſt hüt ſy Schy! 

O, wäri rüebig hinnedri, 


J wär gwüß guet acho. 

Dr Kulturbitrib. 


O ſchöini wildi Alpeweid, 
Jetz wirdiſt gſtrählt und gſtrigled. 
Es wird dr us dym Trachtechleid 
s letzt Blüemli uſebügled. 


J ha's jo dänkt, 's chäm aſewyt, 

As ſ' d' Alperoſe rüted. 

Und as ſ' is 's hinderſt Brüüſch und Gſtüũd 
Zuem Almedhärd us ſchyted. 

Es iſt mer gſy, es müeß nu cho, 

As ſ' übrei d' Wält ihaged, 

Und as ſ' 's letzt Wäſſerli tüend fo, 

Dr Märlibaum umſaged. 


Nüd anders, as all Farbe gönd 
Und all die gheime Stimme. 
Chönd rüeffe hüt fe lut er wend, 
Ü zeigt fi 's Echo nümme. 
Und tünd ſ' all Wildene üb'rei 
J Zemene umwärche, 
Se rütet ſ' nüd blöiß Gſtüüd und Stei, 
Au d'Näſtli vo da Lärche. 
O Alpeland, i ha di gſeh 
Mit alle dyne Wund're. 
Gly ſind die Wunder nienemeh; 
A Wält goht für is und're. 

* N 

D' Muetterſproch. 


Vergoh mueß üſ'ri Muetterſproch! 

Mer fönd ſi a verlüre. 

Si chunt wie 's Ahnimuetters Tracht, 
3'letzt hinder d'Chaſtetüre. 

Glych, d'Sproch, di hemmer länger trait, 
Und 's wurd au mit ere meh abgleit. 


Si hät halt nüd blöiß ußevür, 

As wien ä alte Tſchoppe. 

Si hät au nüd blöiß ob dr Tür, 

Wie 's Ahnis Heldewoppe. 

Wurd einiſt üſ'ri Sprach usto, 

Müeßt us em Härz mängs Würzli no. 


Mängs Würzli wo drus 's Schwyzergmüet 
Sit cho wie 's Blueſt dur d' Alpe. 

Die ſältſne Blueme zerrt me us, 

Strählt d'Weide allethalbe. 

Fyfälterli, beit nu ä Rung, 

Gohſt z'letzt fürſuſt no ihrem Hung. 

Heimedlut. 


Wie ſötted mer die Stimm lo goh, 
Wo üs vom Wiegeli chunt no 

Mit Dada’ und mit Nännä.““ 

Mit 's Muetters Auge ihrem Schy, 
Mit 's Attis chärſchem Schwyzerwort, 
Mit Schatte und mit Sunneport, 
Und mit em Heimedglöggli dri. 


Wie ſötted mer die Stimm lo goh, 
Wo üs chunt wien ä Muſig no, 
Cho Chilbitänz ufmache. 

Wo's öppenau nu ſchöiner cha: 
Wie 's tröpfled i dr Lanzigzyt 
Vom Gwätids ab ufs Pfeiſterbritt, 
As d'traumſt, es ſpil ä Harpfe dra. 


Wie ſötted mer die Stimm lo goh, 
Wo tags git ume 's Bärgecho 

Und neime nachts äs Schybli. 

Wo mit is chunt i d'Trur und Gfell, 
Bis 's eim is Chileloch ableit. 

Die Stimm wo es Farbegſchirrli trait, 
Wo mir drus moled Wält und Seel. 

O Schwyzerland 


O Schwyzerland! 

Verby iſt dy alt Zyt. 

Dy Sproch, dy heimelige Brüch, 

Und was eim wärmmt wie 's Chileglüt; 
Eim nährt wie Ankebrüt, 

Was eim am Härz wie 's Göffli Int. 


O Schwyzerland! 

Dy Farbe wend vergoh; 

's rot Zeije mit em wyße Chrüz, 

Mer hend dra glaubt, mer ſind em no. 
As eifachs Tue und Lo, 

Und d'Fryheit au, find mit is cho. 

O Schwyzerland! 

Und ſtell di jetz wie d'witt. 

Dys Tuedium iſt nümme 's glych. 

Es chunt ä nagelnüi Zyt; 

Si hät ã and're Schritt, 

Und ninnt is weidli mit. 

O Schwyzerland! 

J gſeh di wie dr Mo, 

Wo um mys Wiegli d' Träum hät gfchläuft??, 
Langſam im nüe Tag vergoh. 

Was chunt ächt öppe no? 

J, chäm was well, mer wend em bſtoh. 


* * 

's Geißgaumerli.“ 


J. 
's iſt alls ſe ducht und rüebig; 
Es herbſted überei. 
Und d'Mungge warned nümme. 
Vergange find all Stimme. 
Bi muetterſeelenälei. 


O Jäger, liebe Jäger, 

Was häſt mer dän au gſait? 
Scho röited fi d' Ahore. 
Vilichter as ſcho more 

Dr Bärg 's wyß Chäppli trait. 


O Jäger, liebe Jäger, 

Es iſt mer, es ſyg hüt. 

Grad hani afo füüre, 

Due ſtohſt mer i dr Türe, 
Und lachſt und wüüſchiſt d'Zyt. 


Schier iſt mer 's Füür vergange; 
Han nüd gwüßt woni bi. 

Ha d' Glüete welle bloſe, 

Due find ſ' rot Alperoſe 

Im Schöißli inne gſy. 

Vergältsgott®! für die Blueme! 
J ha ſ' is Chrüegli to. 

Und hend ſ' dr Schy verlore, 
3 gſehn ä hüt und more, 
Wie geſter vor mer ſtoh. 


J ha nüd gfrogt wohare, 

J ha nüd gfrogt wohi. 

Weiß blöiß vo dyne Schmütze, 
As ummi d'Wält vo Blitze 
As Freudefüür iſt gſy. 


Häſt gſait: Liebs Allmedröisli, 
J dir blöiß hani no! 

Bin ich äs Roſechelchli, 

Se hani dri dys Helgli 

Wies Byli ineglo. 


II. 
Wie chuuted's über d'Noße us! 
Hüt ſpilt dr Föihn eis d'Harpfe. 
Jetz ninnt er d'Wättertann bim Tſchuupp, 
Trybt d Stei dur d' Stuude wie durs Wupp 
As Schiffli. Vor dr Hüttetür 
Verzettled er äs Allmedfüür. 

Druf wird r rüebig wien äs Härz, 
Wo d' Seel achtzg Johr dri chlopfed, 
Und wo ſ're äntli ufto hend. 

Sy wyße Näbelfäke bſtönd. 

Keis Mürli tuet dr Föihn dur d'Nacht. 
Ar loſt was 's Geißermaitli macht. 


Ar hät durs Schybli inegloſt. 

Was köirt er dinne wiſpre: 

O Jäger, liebe Jäger, ſäg, 

Was chunſt ſe lang nüd üb're Wäg? 
Häſt gſchwore chämiſt wider har, 
Nu vor; letzt Sännte nidſi fahr'. 


's letzt Sännte iſt ſcho lang durab. 
Blöiß ich nüd und my Geißli. 

Es beited mer kei Elt're meh, 

Und chumi nüd, tuet's niem'rem weh. 
Drumm blybi hie. O chämt er hüt! 
J plange jo ſcho langiszyt. 


Mas hät gſait: Dys chniſtblo Aug, 
Das hät mi aſe möge! 

Jetz, Muettergottes, cha's verſtoh, 

As üers Chleid iſt himelblo, 

As Üferherrged d'Säligkeit 

Hät hind're bloe Umhang gleit. 

O Jäger, was häſt du nüd gred't, 
Wäg mym blolachtes? Augli! 

As jedes Güntli i dr Rus 

Iſt blöier. Gält da lachſt mi us! 
Glych gäbti's nüd um änes Chleid, 
No Umhang, ſant dr Säligkeit. 


III. 
Chönd weidli, liebi Geißli! 
Wend uſe über d'Wind. 
Es taged um all Firſte. 
s Nachtbutzli lot fi hei. 
Hurt det nüd eis am Rai? 
Nei, 's iſt dr Gruebiſtei. 


Det ſtoht die füürrot Sunne 

Im Näbel uf em Grott, 

Wie 's Beki uf em Boffed. 

s Bachgruſch vergoht wie Schum, 
Dr Orgelhahn‘® goht um. 

Chum, liebe Jäger, chum! 


Jetz hani gmeint, es juzi. 

's cha's keine wie my Schatz. 
Es töint em wie dr Drsiſtles“, 
Wän's überei nu ſchnyt; 

Es töint wie 's Oſterglüt 

No herter Faſtezyt. 

Es töint äs wie dr Föihne, 
Wo's Dach eim ſchier vertrait. 
Mi macht fi under d' Dechi. 

Mi meint, es gfrür' eim's Bluet, 
Und Loft glych wien r tuet. — 
Jo, juze chan er guet! 


Es wird eim wie im Göifli, 
Goht um dr Sammichlaus.““ 
Es fürchted eim im Stubli. 
Glych, wien au's Bäggli räukt, 
Mi luegt em no, verſchmäukt, 
Und planged bis r ſchläukt. 


's zeukt eim wie 's Hochſiggygli, 
Jutzt är; mi mueß em no. 

Und wäni grad im Himel 

J Üſerherrgeds Hus, 

Us guldnem Näpfli uß, 

J müeßt glych uf und drus. 


IV. 
Nu jung ſy, jung, blöiß jung, ſuſt nüd! 
Nu einiſt mit dr eis durs Gſtüüd, 
As's um is ume Blätter ſchnyt. 
As D’Döire ſchmirzed wien äs Füür. 
Chum hüt, chum hüt! 
Was nohar chunt iſt eitue.““ 

Nu jung ſy, jung, blöiß jung, ſuſt nüd! 
Nu einiſt halſ' mi wie nüd gſchyd, 

As d' Seel im Lyb eis Glüße git, 

Und as me ſchier wird z'hindervür.““ 
Chum hüt, chum hüt! 

Was nohar chunt, iſt eitue. 


Nu jung ſy, jung, blöiß jung, ſuſt nüd. 
O liebe Schatz, wie plangi hüt! 

Und 's iſt mer, all my Ahnilüt, 

Si rüeffed mit mer us dr Tür: 

Chum hüt, chum hüt! 

Was nohar chunt, iſt eitue. 


V. 
Jetz wili uf ä Noße, 
Dä Geiße noe goh. 
Cha ſy, i chöt a gwahre. 
Ar cha nüd länger ſume. 
D'zZyt iſt jo langſcho no. 


Hät gſait, är chäm, wän's herbſti. 
Jetz wintered's gly i. 

All Schnägge tüend ſi dekle. 

Si gſchlüßed ſi is Hüsli; 
Vergäßed alls det dri. 

Im Fäkfüür, z'mitzt drinne, 

Det ſitzt & armmi Seel. 

Si cha gar nüd vergäße. 

Si dänkt a ſälig Zyte, 

Bränn 's Füür ſe heiß wie's wel. 


VI. 
Wie ſchöin iſch au do obe! 
Mi gſeht frywyt i d'Wält. 
Säg, Jäger, wilde Jäger, 
Wo's dir as Schybli ſunnt, 
Und wo's dra z'rägne chunt. 


As lysligs Rägetröpfli, 

A heiße Sunneſtrahl. 

O Jäger, wilde Jäger, 

Mys Aug wüßt au wo näh, 
As chöt dr beedes gä. 


Säg au, wo biſt däheime? 
Nei, bhüetiß, ſäg mer's nüd! 
O Jäger, wilde Jäger, 

Was ſueche allerwärts, 

J ha di jo im Härz. 

VII. 
Uuh le le le, uuh le le le!“ 
Hüt chunt er währli nümme. 
Tſchäff!ss Geißli mached i durab! 
Es dunkled ſcho dur d'Tobel, 
Und 's iſt eim ſchier, es gieng is Grab. 


J Chilechhof’? das wili nüd, 

Es iſt mer nu nüd drüber. 

's iſt öppis für die alte Lüt. 

Z'erſt wili nu ͤ Chilbi ha; 

J weiß jo chum wie 's Gygli chyt. 


Keis Gygli köirt das hani nie. 
Ha glych dr Tanz im Füeßli, 
Sid är mich einiſt uf ſym Chnü 
Hät heimli lo gygampfe. 

Iſt öppe due my Chilbi gſy? 


Uuh le le le, uuh le le le! 
Keis Gygli bruchi z'köire. 

O gſächti au my Jäger cho! 
Dä hetti jo dr Tänzer, 

Und d'Chilbimuſig trait er no. 


J ſyne Auge hani's gſeh, 

D' Tanzmuſig ſitzt driinne. 

Mi gſeht 's Trumpettli glänze dri, 
Und 's Gygli köirt me juze. 

Es jagt eim uf wie wältſche Wy. 

VII. 
Was flismeds au ums Hoſtedli? 
Es müend vielhundert Stimmli ſy. 
Sind's öppe ſcho d'Härdmandli? 
Si merked gwüß, as d' Alp iſt gfryt 
Und dänked: Jetz chunt üſ'ri Zyt! 
Mer wend is eis a d'Wellgrueb'! lo, 
Wend dri äs Füürli lo ufgoh. 
's wird wohl glyeiniſt z’ruche”? cho. 


Se bhüetiß Gott, es iſt nüd ghür! 
Und woni bi vor d'Hüttetür, 

Iſt 's Weidgras volle Vögel. 
Blomöiſeli, nei wele Wüſch! 

Au Sägler”? flüttred übers Brüüfch, 
Und Diſteli, äs ganzes Ghüt. 

Jäſo, iſch ſcho a dere Zyt? 

Jetz iſt dr Winter nümme wyt. 


O Vögeli, wie gönd r früeh! 

Se cha's äs ü da nümme hie? 
Und 's wär jetz do ſe rüebig. 

Kei Spärbel nähmti meh inacht, 
Und d'Näſtli wäred au ſcho gmacht. 
Wie gſpeiſted ſ' au nüd umenand 
Vo Vögelene allerhand! 

Se bhüeti Gott wohl, mitenand! 


216 


Dil hundert Näſtli lönd r z'rugg. 

As Dechli wibt i drumm d' Spinnmugg, 
As ſ' gräch ſind bis im Lanzig. 

Glych, jede Vogel chunt nüd hei. 
Mängs Näftli beited da im Mai, 

Gſeht d'Fäkli tuſedfach umgoh; 

Kei Vogel wil dri z'niſte cho. 

Wüßt au äs asligs neimewo. 


IX. 
Nei währli, nei, es cha nüd ſy; 
Ar mueß mi wider gfinde. 
Ar beited ufe erſte Schnee, 
Dä chame 's Gſpur wytehnder gſeh 
Vo Gämſchi,“, Alpehas und Reh. 


4 My Liebſte ift ä Jägersma. 

Keis Wild iſt ihm verborge. 

Und iſt äs Rehli nu ſe ſchüüch, 

A Jäger kännt all Ränk und Schlich, 
Ar gfindt ſys heimli Trittli glych. 


Und iſt äs Füeßli nu ſe chly, 

2 Se hinderlot's äs Zeije. 

Keis Byli wo uf d'Bluem abſtoht, 
| Keis Spinnli wo ufs Waſſer goht, 
Wo nüd äs Gſpürli hinderlot. 

's Ampeißeli mag goh wo's wil, 

A Heerwäg chunt em noe. 

O Jäger, weißt nu äni Zyt! 

Häſt gſait: Dys Härzli nimi mit! 
My armm Seel mueß em no bis hüt. 


Si lauft em wien äs Füürli no; 

Sy Schy goht bis do ufe. 

O Jäger, liebe Jäger, chum! 

Sys füürig Gſpur verfählſt jo chuum. 
Es gönd druf all armm Seele um. 


X. 
J han ã mol A Liebſte ka. 
Heijuppedihee, im Mai! 
Ar iſt mer a my Wellgrueb cho; 
Ar hät mi bi mym Oihrli zupft, 
Und dri gſait allerlei. 


Mys Händli hät r gno i ſy. 
Heijuppedihee, im Mai! 

's iſt wien äs Schnäggli gläge dri; 
Wies Nüßli i dr Tangge lyt. 

Ar hät mi gwärmt üb'rei. 

Ar hät mi ghökt uf ſy zwei Chnü. 
Heijuppedihee, im Mai! 

Bi gſäße wie ufs Muetters Bett, 
Und ſtölzner as ä Chüngeni” 

Im Stuehl vo Hälffebei. 

J han em i ſy Auge gluegt. 
Heijuppedihee, im Mai! 

Und han äs Stärneli dri gſeh; 
Dem hani trut wie all dry Chüng: 
Ha dänkt, es füehr mi hei. 


J han ämol ã Liebſte ka. 
Heijuppedihee, im Mai! 

J plange bis er chunt, wie d'Lärch 
Plangt ufe Tag im dunkle Näſt, 
Wie ihres Jung im Ei. 


XI. 
Säg, Schwälmeli, was flügſt dervo? 
Goh übers Meer dr Sunne no. 
O, Schwälmli was chunſt du nüd z'gſeh! 
Und iſt dys Augli nu ſe chly, 
Es hend glych Land und Meer Platz dri. 


Glych, Schwälmeli, mich wund'reds nüd, 
As i dym Augli 's Wältmeer lyt 

Und aller Herre Land. 

J han im Aug vom Jaägergſell 

. Dr Himmel, 's Fäkfüür gſeh und d' Hell. 

XII. 
Si flüged furt, ſi flüged furt! 
All Vögel flüttred über d'Weid. 
Nei, wele wältuswyti Wüſch! 


's ruſcht wien äs ſydis Hochſigchleid. 


Und lönd i ämel au drzyt, 
Und achted köirig ufe Wäg! 
As Fäkli iſt frygly verhyt. 


Und lueged won r abegönd! 

Mi cha nie völlig rüebig ſy. 

Und tuet äs Hölzli nu ſe ſchöin, 

As hät villicht äs Füchsli dri. 

Es git kei ſich're Tubeſchlag, 

Und 's goht kei Wättertann je höich, 
As nüd ã Chatz driufe mag. 


XIII. 
Ha gmeint, es ſyg alls tod und gro, 
Jetz ſtoht nu äs rots Beeri do, 
Prezys vors Winters Türe. 
Hät dich dr Bys wind nu nüd bleikt? 


Nei, und wie güſtig! hett's nüd dänkt. 


Dr Summer hät hür guet aghänkt: 
Blobeeri und Brombeeri 
Und roti Beeri, ſüeß wie Hung. 

Und is brucht jo blöiß ä ruchi Nacht, 
Se hät dr Ryff alls z'nüte gmacht. 
Und hät das letzt rot Beeri 
Um ſyni rote Bäggli brocht. 


Die rote Beeri, die ſind guet. 

Es heißt, fi bringed d' Freud is Bluet. 
A Chüng wo eis chö gwahre, 

Styg wägem abe ab ſym Roß. 


O Jager, liebe Jägersma, 

Ha d'Schoß voll roti Beeri ka. 

J ha dr alli ghelſed, 

As d'Freud dir chäm is Jägerbluet. 


O Jäger, liebe Jäger my, 
Sind d'Beeri dä nüd ſüeßi gſy? 
J ha dr ſ' lang lo ſunne, 
Und hett kei Schatte druf lo cho. 


O wäni au äs Beeri gfund 
Se ſüeß, o Schatz! wie äni Stund, 
Wo d’myne gſy biſt, myne! 
Si hät fe bitt're Nogu““ ka. 

XIV. 
Wüßt wohl äs Beeri neimewo. 
As jedes Gof macht vor em 's Chrüz. 
As mueß im Holz dounne ſtoh. 
's iſt wie ſy Auge, dunkelblo. 
J gohn em no, i gohn em no! 


J lauff em no; 's iſt gleitig gſchlukt. 
D'Lüt ſäged jo, s ſyg ſüeß wie Biemft”’ 
Und nohar miech's eim fulverrukt. 
Dä gſpürti nümme was mi drukt; 
Dä zäpf di, Härz, d' Seel iſt vertnukt. 


O Muettergottes ſtömmer by, 

Und deked mi mit üe Schoß! 

Es hät mi pakt. Sind wider fry! 
Dä mueß 's au Üferherrged ſy. 
Und gälted he, är chunt mer gly? 


XV. 
Wie ſchöin iſt hür dr Summer gſy! 
Ha dänkt, wo nend ſ' dr Sunneſchy 
Au hür da alle hare. 
Und erſt was für ne Summerweid! 
Was hät die nüd für Blueme trait! 
Und gſunned hät's um Port und Bohl, 
Ha jetz dervo nu d' Auge voll. 

Wie ſchöin iſch gſy im Alpeland 

Eis z'chräsle über 's heiter Band, 
Eis z'füf're's um all Noße! 

Wie hend nüd d' Allmedlärchli to! 
Und nachts, wie hät ſi d'Wält ufglo! 
Es iſt eim gſy, jetz ſyg's dä Zyt; 
Mi müeß dr Stäke näh und wyt. 


Au 's Echo hät ſi vüregmacht. 
Hend d'Geiße gſchälleled dur d Nacht, 
Hät's grohdt ſys guldi Näpfli. 

's hät jede Lut dri chönne fä, 

Wie s Spiegeli au umegä, 

Und hät my Schatz ä Juzer glo, 
Hät's 's Näpfli drüfach umeto. 


XVI. 
O wämer as Lüftli 
Sy Juzer harbrung! 
J luf wien äs Hirzli, 
Und wurd wider jung. 


Es iſt mer fyeinift, 

Syg alt wien ä Stei 

Und chalt wien äs Schneeli 
Im gfarbede Mai. 

Glych, wämi ufeiniſt 

Sy Juzer atruf, 

Der Stei fiengt a gumpe, 
Dr Schnee tauti uf. 

Das Schneeli ſchmulz gägem, 
Fiehr tſchätterbachwärts. 

Dr Stei wurd e Chugle 
Und ſprung em is Härz. 


XVII. 
's iſt hinecht alls ſe rüebig 
Keis Vögeli ſingt meh. 
Und d'Näbel fahred ume. 
's iſt eim, äs jedes Gräsli 
Heig hüt ä Trän im Augli, 
Und 's tüeg em öppis weh. 
Es rohdt fi i dä Felle. 
Es tropfed Schlag um Schlag. 
Det ſtoht äs ſteinigs Wybli. 
As briegged um ſy Liebſte. 
As briegged hundert Sümmer 
Und bis am jüngſte Tag. 


Am jüngſte Tag am Morged 
Müend d'Waſſerfäl all bſtoh; 
Müend alli Meer vertröchne. 

Fund glych äs heimlis Tränli 
Dr Wäg dur Hell und Himel 

Im Allerliebſte no. 

XVIII. 
Das iſt ä langi Nacht gſy. 
Ha gmeint, es tagi nie; 
Jetz fot's glych afo dimm're, 
Und d'Geiße ſind nu hie. 
Blöiß nu äs Stärnli hanged 
Im Näbelnetz am Grott, 
As wien äs guldis Spinnli. 
As wibt ſy Zwitſerfäde 
Is ufgänt Morgedrot. 


Tröiſt Gott die armme Seele! 
Tröiſt Gott die armme Lüt! 
Hälf Gott mir und Maria! 

Wer weißt was's hüt nu git. — 
Es iſt ſe chalt im Hüttli, 

Es byſed dur all Spelt. 

s hät Picht a alle Wände, 

Wyß wie das ſydi Schümli, 

Wo uf dr Milch erwellt. 


Es chlud'red'? mi im Rugge. 
Keis Schytli hani meh. 
Wie tüend au d'Geiß im Gade! 
Si ſchmöked ſcho dr Schnee. 
O Geißli, liebi Mutſchli, 
's hät Ryffe überei. 
Dr hend jo nümeh z'weide. 

Se beited nu bis more! 
Mer gönd glylachtig hei. 

O Geißli, liebi Mutſchli, 

Mi köirt ä jede Tritt. 

Se beited nu bis hinecht! 
Mi köirt hüt ebigwyt. 

Hüt wili d' Wält usloſe; 

's iſt gfrore d'Weid durus, 
Mys Ohr iſt wien äs Näpfli; 
J fo mit jedes Töinli 

Wie 's Echo i dr Rus. 


XIX. 
Was hani müeße gwahre, 
Was hani müeße gſeh? 
My Geiße ſind vertloffe; 
Sind us em Gade gſchloffe. 
J bin ene wohl noe, 
Ha keini funde meh. 


J bin ene wohl noe, 

Wie 's Wätter über d' Weid, 
Im Geißli und im Gitzi. 
Bi obſi und bi nidſi. 

Ha 's Tüderlis“ lo ſpile. 


Keis Chlöpflist git mer Bſcheid. 

Det obe i dã Bänd're 

Gönd Näbelſchöiffli um. 

Ha gmeint, my Geiße weided. 
Jetz iſch ene verleided. 

Si ſind i Bode abe, 

Und chehred nie meh um. 


Es goht ſcho gäge Obed. 
J ſött jetz au durab. 

J ha jo nümeh z'äße. 
Suſt gohni nu vergäße, 
As wien äs Chindetränli, 
As wien äs Bättlergrab. 


O Geißli, liebi Geißli, 
Was hender mi verlo? 

J chan i nüd bigleite. 

Bis more mueßi beite. 

J köir ne ſcho zwee Moned 
Dur d'Weide ufecho. 


XX. 
Es heißt, 's heig neimewo äs Tal 
Det ſingi dri ä Nachtigal, 
Und wer där Vogel köiri 
Vergäßi Wält und Zyt, 
Und 's tüeg em nohar nümeh weh. 
Iſt änes Tal ächt wyt? 

Ob noch, öb wyt, wett doch nüd goh. 
Sy Stimm chunt mir zäntume no. 
Und iſchi wien äs Fieber, 

Und wie dr Föihn wo 's Näſt verzerrt, 
Han einiſt 's himliſch Juppedihee, 
Die Sälige drußuſe köirt. 


XXI. 
Mi fait, es heig im Bärg A Schatz 
Vo luterlöitigem Guld. 
O gfundi au ä Bänne voll! 
J ſchluf eis dur all Ruſe uf 
Mit himliſcher Gidult. 
J ſchleikti's Guld bis vor my Tür. 
Wett's byge a dr Hüttewand, 
Bis übergülded wurd my Hand. 


's Guld git à heiterlachte Schy; 
Und wer ä gwahrt, zeukt's a. 

Ar goht dur alli Länder us, 

Und durs vergibigſt Gmür, 

Wo d' Sunne nie hicha. 

Ah, hetti au my Schoß voll Guld, 
Und möcht zue ihm ſy Schy! 
Vilicht da chämt er gly. 

XXII. 
Ha uf mym Härz äs Toggeli. 
As drukt mi wien ä Bärg. 
Mueß's allnacht uf mer obe ha. 
Z'erſt ninnt's mys Jägers Auge a, 
Und luegt mi a wie äni Tür, 
Wo d'Säligkeit derhinder lyt. 
Und jutzi: Schatz! und wil ä näh, 
Fond d' Auge afo Glüße gä, 
Und woni trut ha d' Himelstür, 
Lällt gäg mer uſe 's helliſch Füür. 


XXIII. 
Höich obe uf dä Gröitte 
Gönd d'Näbelfraue um. 
Dr Biswind hät ne noe, 
Verzusled ihri Hääre 
Mit ſym groblachte Strähl, 
Si flütt'red um all Noße, 
Und ſtübed eis wie Mähl. 


O Heiland, liebe Heiland! 

Es dimm'red überei. 

Und d'Näbelfraue ſchlyched 
Verſchmäukt am Bärg no abe, 
Gönd lysliger as Reh; 

Hend d'Schwermuet uf dä Gſicht're, 
Hend ihri Schöiß voll Schnee. 

O täted ſ' es au lääre, 
Verſchüttle über d'Weid! 

Dä müeßt's my Jäger gwahre. 
Und chämt r, ſprungi gäg em. 
Weiß wohl, es wär ä Sünd. 
Glych, 's hät jo jedes Schnäggli 
Und 's Müggli au ſy Fründ. 


XXIV. 
's Weidbrünneli lauft nümme, 
As mueß veryſed ſy. 
Wo rünned jetz ſy Waſſer 
Im Bode inne hi? 


My Träne ſimmer bſtande, 
Und gſpüre ſ' glych nu goh. 
My armm Seel i mer inne, 
Die wüßt vilichter wo. 


XXV. 
O Muetter, liebi Muetter, 
J weiß kei Wäg meh hei. 
Und über d' Milchſtroß ufe 
J Himel iſch frywyt. 
Is Hellfüür z'underſt abe, 
Det bruchti blöiß ä Schritt. 

O Muetter, liebi Muetter, 
Kei Angel hani meh, 

Wo mir dr Wäg wett zeige. 
All Tüfel hend my Hand. 
As zänggled mi und zerrt mi 
Vors Hüttli ufs gäch Band. 


O Muetter, liebi Muetter, 

Uf üem guldne Stuehl! 

Lönd mir ä Eumer abe, 

As ich dri gumpe cha. 

J hett jo 's Fäkfüür by mer, 
Chämt gläuppli ſchneewyß a. 


O Muetter, liebi Muetter, 
Und chämti ſchneewyß a, 
J wett glych a dr Türe 
Bim Schlüßellöchli ſtoh. 
Wie ſött is ſuſt erbeite 
Bis är tät noe cho. 


XXVI. 
O Heiland, wän r Chrankne wär. 
Chrank oder jeſeß! tod. 
Und wän r lyti teuff im Grab! 
Ach jeregott, 's Härz wil mer furt; 
Zuem ſtärbe iſch mer ſchwär. 

Wer wandled det im wyße Gwand 
Dur d'Riſi uf? As Gſpeiſt! 

Nei, 's iſt äs Näbeli. O Schatz, 
O liebe Schatz, bin ich verchlupft! 
Ha gmeint, wärd vom Verſtand. 


Nei, Liebe, gält, es fählt dr nüd, 
Dä biſt nu ganz und zwäg? 

Wo d' i mym Hüttli gſäße biſt, 

O Schatz, häſt Auge ka wie Pfyl, 
Wo 's Tübli ſchlönd im Gſtüüd. 


O Schatz, und wo d'mi ufglupft häſt, 
Biſt ſtarch gy wien ä Baum, 

Wo's druf äs Vogelnäſtli hät, 

Und hitzig wien äs Füür im Baum, 
Wo goht ums Vogelnäſt. 


Was hend ſ' vom Richter Samſon gſait 
Und vo ſym Ryſtetſchuupp? 

Und du biſt meh, und du biſt meh! 
Am Augehösirli ſchleikſt mi no 

Dur Zyt und Ebigkeit. 

XXVII. 
O Jäger, ſäg, was ſumſt im Tal? 
Und wils di dä nüd plange? 
Dy Liebi iſt ä Waſſerfal 
Cha über d' Nacht veryſe, 
Hert wärde wien ä Stei. 
Und änes gleitig Fiſchli, 
Wo d' Wirbel hend driabe gno, 
Iſt gfange und mueß z'nüte goh. 


O Schatz, o liebe Schatz, chum hüt! 
Gſehſt d' Schatte dä nüd lange? 

J beite jo ſcho langiszyt. — 

My Liebi iſt äs Tröpfli, 

Nüd gröißer as ä Trän; 

Iſt wie 's Wychwaſſertröpfli, 

Wo nüd vergoht und nie verrünnt 

Und wän ä Hell drumume brünnt. 


XXVIII. 
Ah, wäri tod und nienemeh! 
Es nachted zringelum. 
D'Wält lyt fe chüehl und dunkel do, 
Wie d'Dechi uf em Totebaum. 
Au Totecherzli brünned ſcho. 
J gſeh ſ' det uf dä Bärge ſtoh. 


233 


Jetz huri ab uf d'Türeſell, 

Cha nüd i d' Hütte goh. 

Ar hät mer alls verhärt det dri. 

's Milchnäpfli rüefft: Syzähnd find wyß! 
Und 's Gliger fait: Sy Stimm iſt fry! 
's Chopfchüſſeli: Sys Härz iſt trü. 


XXIX. 
Was find das für Fyfälterli 
Wo umgönd i der Nacht? 
Si trybed weidli über d' Weid. 
Viltuſed Fäkli chrydewyß; 
Si hanged i mys Fötzelchleid. 


Si hanged i my Ryſtetſchuupp. 
Es ſchnyt, es ſchnyt, es ſchnyt! 
Us alle ſibe Himle ſchnyt's! 

Es ſchneevred dur all Alpe us; 
Es bleit is die ganz Schwyz! 


O Muetter, das hend Ihr mir to 

J myner große Not. 

Dr find vor Üferherrged knüt, 

Hend bättled: Liebgott, ſchnyed eis! — 
Nüd, häter gmacht, 's iſt nu nüd Zyt! 

Dr find zue'r Muettergottes grutſcht 
Und um all Heilig au. 

Jetz mached all äs Breits und Wyts, 
Bis Gott zuem helge Peter ſait: 

Sä laſ' äs Schneeli über d' Schwyz! 


Heijuppedihee, es ſchnyt, es ſchnyt! 
Jetz mueß r more cho. 

Es pfuſed jo was's mag und cha. 
Keis Häsli cha im Jäger drus, 

Und hät's au ſys wyß Tſchöippli a. 


Still, los! Was pfyfft ſe wild dur d'Nacht? 
Iſch öppe ſcho my Schatz? 

Jetz wider! 's gſpeiſted har und hi 

Ums Hüttedach. Jänu, es wird 

A ghüngerige Bärgchräh ſy. 


O Härz, was chlopfiſt au fe hüntſch?“? 
Lue, more chunt er gwüß. 

O Härz, du ghüng'rigs Vogelnäſt, 

Bis moremorged gſchweig di nu, 

Dä chunt er mer. O weles Fäſt! 


Fahr ab, fahr ab, du wilde Chräh! 
Chünd's us im teuffſte Tal: 

Do obe ligg' äs Näſt im Schnee, 
's ſyg voll vo blute Vöglene; 

Keis Muetters Fäke deked's meh. 

XXX. 
J wil i d' Hütte ine; 
Dr Schnee goht um und um. 
Ar goht mer ſcho as Rökli. 
Nu zu, ihr liebe Flökli, 
Und tanzed eis druflos! 
Cha ſy bis more z' Nacht 
Ha's ich au aſe gmacht. 


J wil is Hüttli ine. 

Es iſt au gar äs Pfus. 

J chöt mi z'letzt verchälte. 
Es ſchnyt jo wie mit Gelte. 
Und gfunder mi nüd gſund, 
Se nähm's em vo dr Freud, 


Und 's tät em gwüß rächt leid. 


Do, i dem Hüttli inne 

Goht mir äs Gärtli uf, 

Im Schnee äs Gärtli more. 
Suſt hät's mi dri hert gfrore. 
Jetz wachſt mer us em Ys 
Und Schnee äs Parädys. 

XXXI. 
Wie nüechteled'sss im Hüttli! 
Es chlumm’red mi a d'Händ. 
D' Wellgrueb iſt tod und läär; 
Keis Spöindli hät's meh dri. 
Voll Ryffe ſind all Wänd. 


Ufs Gliger wili pleg're. — 
's Laubbettli iſt au chalt. 
Es frürt mi zringelume. 
Und 's goht ä räße Bys 
Dur jede Chlack und Spalt. 


Wie dunkel iſch do inne! 
Beit, more heit'reds ſcho. 
Wän är nu zytli chunt! 

Es iſt ſe bißig chalt; 

D' Sinn wemmer ſchier vergoh. 


Wäni ſy Stimm vernime, 

Dä taui tifig uf, 

Wie d' Bäch im warmme Wind. 
Und d'Juzer i mym Härz, 

Wie d'Fiſchli gumped ſ' uf. 

XXXII. 


O Hüttli, lützels Hüttli, 
Wie biſt au hüt ſe hert. 
Und häſt jo myni Liedli 
Dr ganzusländig Summer 
Verno und s'Juppedihee. 
Und jetz loſch inepfuſe, 
Und bettiſt mi i Schnee. 


Und häſch au chönne gwahre, 
Wien är äs Stägli but, 
Mich hät lo ufeſtyge, 

Und lo i Himel luege. 

Wie lang? O, wäni's wüßt! 
Es git jo doch keis Sänkbly 
Wo d'Säligkeit usmißt. 


Cha ſy, ä Tag, äs Stündli, 
Cha ſy, ä Juzer lang. 

O Hüttli, nütigs Hüttli, 

Wie tueſt du d' Nacht hüt ſtreke; 
Wie wän im Schwarzwaldzyt, 
J Üferherrgeds Stube, 

Dr Zeiger wär verhyt. 

O wäri au äs Härli, 

Wie putzti 's Hüttli us! 
Wett ſuberalls vergulde. 

's Chopfchüſſeli blöiß miechti 
Vo Sammed lind und rot, 
As är nüd z'gleitig merkti, 
Wie's Bäggli mir abſtoht. 


XXXIII. 
Wie chuuted's au ums Hoſtedli! 
Es frürt eim bis i d'Seel. 
's goht dur mi wien ä Sägetſe. 
D' Angſt hät mi überno, 
Chöt more nüd verwache, 
Und müeß mit Tod abgoh! 


O Muettergottes, ſant Joſeb, 
Gotteswille, chömmer z' Hilff! 
Ihr hend jo au ruch Zyte ka, 
Im Gade z'Bäthlihäm. 

Ach, wämi nu äs Stärnli 
Achly cho wärmme chäm! 


J ha dr Schnee jo welle ha; 

Dr Lanzig chunt em no. 

Där glycht mym liebe Schatz ufs Hoor. 
Und more, wän r chunt, 

Chönd us em Schnee all Farbe, 

Und 's ſunnt und 's ſunnt und 's ſunnt! 

O wär's ſcho Tag, o wär's ſcho Tag! 
Wie hurtig wäri uf! 

Und wäni nüd verwache ſßtt, 

Und bin & armmi Seel, 

Lönd mich zu myner Muetter 

Und ſyg ſi wo ſi wel. 


XXXIV. 
Was iſch, wer jutzt?! Biſch du, biſch du! 
Heiland, was iſt dä los?! 
's wil neimehar ä Muſig cho. — 
Wer luegt det vüre hind'rem Hag? 
Du biſch! — Se gimmer d' Ros! — 
Was git's, wo bini? Heilandgott! 
Mi gwahrt äs jedes Näpfli. 
's iſt Tag, 's iſt Tag, 's iſt Tag! 


Ar chunt, är chunt! Jetz tifig uf, 

As är mich wachber trifft! 

Ach jeſeß au, my Bei wend nüd, 

Dr Chopf, — es iſt alls fe ſchwär wie Bly, 
Und 's brünnt im Härz wie Füür und Gift, 
Und d' Auge wemmi au verlo. 

J cha mi nümme rohde. — 

O liebe Schatz, chum gly, chum gly! 

a * A qi 
Neo sa 


Hälff Gott, das iſt nüd's Morgedrot. 
Wie dimmerlacht iſt d'Wand! 
D'Wellgrueb luegt wien ä Tſchüdele;s“ 
Si macht eim trümmlig und verruft. 
Chum, liebe Jäger, gimmer d' Hand! 
Han uf em Härz äs Toggeli. 

Chum weidli cho ge hälffe! 

Du weißt nüd wie's mi drukt. 


's iſt nüd dr Tag, 's iſt nüd dr Tag! 
Ach jere, 's iſt dr Mo. 

Und 's Gwänd und Träm, 's Bettdechli au, 
Iſt wyß vom Picht und vo ſym Schy. 

O Schatz, my Schatz, mueßt gleitig cho! 
s hät au is Hoor äs Chränzli gleit. 
Wyß wien am wyße Sunntig. 

O Schatz, 's chöt's Totechränzli ſy. 


XXXV. 

Was wiſpred det im Winkel, 
Was flismed? und'rem Bett? 
Härdmandli, chönd nu vüre! 
Dr müend jetz nümme früre. 
J han äs Füür agmacht. 

Dr chönd drumume tanze 
Die ganzusländig Nacht. 

Jetz äntli chunt's guet Wätter; 
Jetz chönd die warmme Wind. 
D' Weid hät fi überzoge, 

As wien ä Rägeboge, 

Mit Blueme allerlei. 
D'Blomöiſeli, all Vögel, 
Gottlob, chönd wider hei. 


Jetz wetti eis goh tanze 

Is Chünge guldi Schloß. 
Chöt ich nu d'Schüehli gfinde! 
Jetz ſäged alli Chinde 

A Jäger heig mer ſ' gno, 
Dörff dur die guldi Stäge 
Nüd barfueß ufegoh. 


XXXVl. 
Wer pöperled a d' Türe? 
Jä, Muetter, Ihr find do?! 
Ihr wemmi dänk cho hole. — 
Hüt chani gwüß nüd cho. 
Nei, lueged, han em's gſchwore, 
J beit em nu bis more. 

Tüend au nüd aje zwänge! 
J cha's und cha's nüd tue. 
Und chämted mer all Heilig 
Mit Ü vor d Türe zue. 
Ha's Chränzli i dä Hoore, 
Und more chunt r, more. 


J chämt jo gäre mit i 

J i himliſch Freud, 

Hett' är mir nüd äs Tänzli 
Verſproche uf dr Weid. 
Wie plangi druf ſid Johre! 
Und more chunt r, more. 

N 


Wörterverzeichnis. 


—— 


J. Abſchnitt. 


1 Dachkämmerchen. 
2 Rotkelchen. 

3 Rotſchwänzchen. 

4 Iſt rot (erröõtet). 

5 Wartet. 

6 Blaumeiſe. 

7 Ruhig. 

8 Häkelei. 

9 Seidelbaſt. 

10 Zuweilen. 


11 Dochte des Löwenzahn. 


12 Blauer. 

13 Gutwetter. 

14 Grellſte. 

15 Erdmännchen. 
16 Felſenvorſprung. 
17 Verſtohlen. 

18 Murmeltiere. 
19 Felſenaltanen. 
20 Stimmt's. 

21 Ofters. 

22 Behend. 

23 Ohrenringe. 

24 Armvoll. 

25 Anzahl (Haufe). 
26 Geſpenſtert. 

27 Sofort. 

28 Halbmond. 

29 Funken. 

30 Elfenbein. 

31 Dämmern. 

32 Kehraus. 

33 Wagenweiſe. 

34 Schenkt. 

35 Das Krabeln. 

36 Liebenswerteſten. 

37 Hölzerne Einrichtung 
Kamin. 


38 Ein Längsſtück Fleiſch. 


39 Trollius europaeus. 
40 Hülſen. 

41 Ebengrad. 

42 Sehr ſchöner. 

43 Nachtkobold. 

44 Geier. 


45 Wimmert (Jammernd. 


ſtöhnen). 
46 Fürchterlicher. 
47 Fronleichnamstag. 
48 Das erſtarkte. 
49 Kichert's. 
50 Zöͤleſtin. 


im 


51 Pilger. 

52 Berg bei Einſiedeln. 

53 Auspurzeln. 

54 Juni. 

55 Die 
woche. 

56 Glück. 

57 Gelber Hahnenfuß. 

58 Prozeſſionskerzen. 

59 Gemälde. 

60 Milchtanſe. 

61 Zuweilen. 

62 König. 

63 Mildes Tiefland. 

64 Schmekt's. 

65 Luſtmachen. 

66 Kartoffelacker. 

67 Blühend ausſehend. 

68 Lebhaftes (Feuriges). 

69 Tiefblau. 


gewitterhafte 


Ablaß⸗ 


70 Raucher. 

71 Heruntergefallen. 

72 Blondſchopf. 

73 Tragkaſten. 

74 Anſtellig. 

75 Halte es nicht mehr aus. 
76 Ich ſpielte. 

77 Hirſch. 

78 Erdbeere. 

79 Spielgeſchirrlein. 
80 Sägemehl. 

81 Durchſichtige. 
82 Dienliches. 

83 Schneetreiben. 
84 Am beſten. 

85 Ruhebänklein. 
86 Kränzlein der 
Kommunion. 

87 Es wird ruhiger. 
| 88 Blitzgeſchwindes. 


erſten 


II. Abſchnitt. 


1 Kernhaften. 
2 Hirthemd. 
3 Gedränge. 
4 Kampfruf. 
5 Raben. 

6 Schar. 

7 Vormals. 
8 Bett. 

9 Schweig. 
10. Mut. 

11 Uniform. 


12 Eibenbogen. 

13 Gedrückter. 

14 Wohlbekömmliches. 
15 Gekauert. 

16 Solche Streiche. 
17 Geiz. 

18 Raſen. 

19 Hansnarr. 

20 Tadler. 

21 Sumpfiges Land. 
22 Kümmert. 

hl. 


23 Veredelt Gezweiet). 
24 übel. 
25 Es fürchtet. 


26 Springbrunnen. 
27 Waſſerfall. 


| 28 Pokal. 


III. Abjchnitt. 


1 Schwerfällige. 

2 Sich beruhigen. 

3 Gautanz tun. 

1 Mit den Schuhen trommeln. 

5 Knäuel. 

6 Aufwikeln. 

7 Nachtmahr. 

8 Erſte Aufheiterung in der 
Wolkenwand. 

9 Sich röten würden. 

10 Verrauchen würden. 

11. Drauflos ſchaffen. 

12 Mühſelig darauflosarbeiten. 

13. Kleiner Landumſchwung, der 
Allmeind⸗Genoſſenſchaft ge⸗ 
hörend. 

14 Sehr ſparſam ſein. 

15 Kartoffeln. 

16 Wühlen. 

17 Erde. 

18 Bannwart 

19 Geſchmack. 

20 Eilig ſein, haſten. 

21 Hengſt. 

22 Scheitſtrunk. 

23 Geſtrickter Kittel. 

24 Siedende. 

25 Lockere, ſturzgefährliche. 


26 Erdrutſch. 

27 Behende. 

28 Greis. 

29 Weſens. 

30 Grauer. 

31 Laß an! 

32 Schlunde, Talengen. 

33 Tal. 

34 Erdſcholle. 

35 Überhängende Felſen. 

36 Preiſelbeeren. 

37 Bald. 

38 Locken. 

39 Hermelin. 

40 Ruhebank. 

41 Ins Nichtstun verſetzen. 

42 Löwenzahn. 

43 Sehr viel. 

44 Die Schar. 

45 Es ſchneit Rauhreif. 

46 Schlüpfrig. 

47 Hängender Rauhreif (Guir⸗ 
landen). 

48 Schlitteln. 

49 Warnungsruf. 

50 Einſiedler Maskenfiguren. 

51 Faſtnachtsfiguren. 

52 Brote. 


53 Fasnachtsmontag. 
54 Kleingeld (Münz). 
55 Roſenkranz. 

56 Väterchen. 

57 Mütterchen. 

58 Gebälk. 

59 Gebracht (Geſchenkt). 
60 Ziegenhirten. 


61 Landesübliche Dankformel. 


62 Bläulich. 

63 Auerhahn. 
64 Droſſel. 

65 St. Niklaus. 
66 Gleichgiltig. 
67 Verrückt. 

68 Lockruf. 

69 Antreibruf. 


70 Friedhof. 


81 Herd. 

72 Rauhes Wetter geben. 
73 Bergfinken. i 
74 Gemſe. 

75 Königin. 

76 Nachgeſchmack. 

77 Eine Milchſpeiſe. 

78 Schlendern. 

79 Fröſtelt. 

80 Hörnlein. 

81 Ziegenſchellen. 

82 Sehr. 

83 Fader, ſchaler Geruch. 
84 Stark frieren. 

85 Ausgedehnten. 

86 Totenſchädel. 

87 Liſpelt. 

